“Азизим, дунёга бевақт келибмиз” (Сергей Параджанов) - www.ziyouz.uz\nБош саҳифа Илм ва фанСанъат“Азизим, дунёга бевақт келибмиз” (Сергей Параджанов)\nСергей Параджанов нафақат арман киносининг юлдузи, балки дунё кинематографиясининг ноёб ҳодисаларидан биридир. У яратган фильмлар кино санъатининг энг юксак намуналари сафида ардоқланиб келинади. Унинг ижодий юксалишига туғма салоҳият ва билимдан ташқари, ғоят нотекис кечган ҳаёти, кўрган-кечирганлари ҳам туртки бўлгани табиий. Режиссёрнинг ҳаёти дўстлари айтганидек, “дедектив фильмнинг ёрқин сценарийси” сингари кечган. У ҳаёти давомида уч бора қамоққа олинган. Аммо унинг ижодкор қалби ва руҳи ҳамиша озодлигича қолганки, яратган фильмларининг залвори буни исбот этиб туради.\nСергей Иосифович Параджанов 1924 йилнинг 9 январида Грузия пойтахти Тбилиси шаҳрида дунёга келган. Отаси антиквар буюмлар билан шуғулланувчи савдогар бўлганлиги сабабли, унинг ёшлигидан санъатга меҳри ўзгача бўлган. 1942 йилда Тбилиси темир йўл институтининг қурилиш факультетига ўқишга кирган, бироқ, санъатга бўлган меҳр-муҳаббати устунлик қилиб, 1943 йилда Тбилиси консерваториясида ўқишни давом эттиради. 1945 йилда Москва консерваториясига ўқишини кўчиртиради. Аммо ижодкорнинг эътиборини кинематограф ўзига жалб этади. Шу сабабдан касбини мутлақо ўзгартиришга қарор қилган Параджанов 1946 йилда Бутуниттифоқ давлат кинематография институтида (ҳозирда С.Герасимов номидаги Умумроссия давлат кинематография институти) Игор Андреевич Савченко раҳбарлигидаги гуруҳда ўзини синаб кўради. Айтиш керакки, Сергей Иосифовичнинг режиссёр сифатида ўзига хослиги таълим жараёнининг бошиданоқ намоён бўлади. Негаки, Параджанов режиссёр сифатида ўз услубига, айтадиган сўзига эгалиги, миллийликни тараннум этиши, ҳаётга файласуфона қараши ва уни ранглар орқали кўриши, палитраларга шайдолиги ҳамда гўзаллик яратишга интилиши билан кино оламига кириб келиб, тез орада номи танилди.\nУнинг ҳар бир картинаси тимсоллар, ранг, нур-соя, мажозларга бойлиги билан ўзига хослик касб этади. Кадрларни қўйиши, эпизодлар жойлаштириш жараёнини ҳар тарафлама ўйлаб чиққани ҳамда бу элементлардан моҳирона фойдалана олиш қобилияти алоҳида таҳсинга лойиқ. Сабаби, бунда Параджановнинг эстетик диди тўлалигича намоён бўлади. Шу ўринда ижодкорнинг гўзаллик хусусида бир фикрини эслаш ўринли: “Гўзалликни ҳис қилаётганинг учун бадалини қон билан тўлаш даркор. Агар шу даражага етсанг, демак, сен ҳаётни фалсафий англаган бўласан”. Тўғри, одамлар орасида “Гўзаллик қурбонликни талаб этади” деган нақл бор, бироқ Сергей Иосифович ўзи айтганидек нафақат қон билан, балки гўзаллик учун умри, озодлиги, саломатлиги ҳамда эркини қурбон қилган ҳолда товон тўлайди. Бундан маълум бўладики, бу инсон ҳар ерда гўзаллик ахтарган ва уни топа олган, энг чиркин, жирканч ерда ҳам қалби нафисликка интилган шахсдир. Буни биргина воқеа билан исботлаш мумкин. Параджановни сунъий айбловлар билан қамоқхонага ўтқазишади, бироқ шундай жамиятдан четлатилган, озод кишилар юз ўгирган жойда ҳам режиссёр ҳар қандай арзимаган қолган-қутган нарсалардан турли шаклдаги гўзаллик намуналарини, яъни қўғирчоқлар, сувенирлар, коллажлар, ҳар хил буюмлар яратишга ҳаракат қилади. Параджанов ҳаётининг аянчли дамларида зах, совуқ ва қоронғу камерада ўтиришига қарамай, зулматдан нур ахтаришга уринган, бу каби нормал ҳаётдан ажратилган энг паст, тубан одамлар орасида гулларнинг гўзаллигини кўра олган инсондир.\nПараджанов номи кино тарихи саҳифаларига катта ҳарфлар билан битилган ижодкордир. Негаки, ўз халқини, тарихини, удумларини, урф-одатларини қадрлаган, улуғлаган инсон ҳар тарафлама етук шахс ҳисобланади. Параджанов қалбида ўзгариш содир бўлишига болалигидаги бир воқеа сабаб бўлган. Ижодкор ўзи туғилиб ўсган шаҳар қабристонини бузиб, ўрнига истироҳат боғини барпо этиш тўғрисидаги ҳукумат қарорига гувоҳ бўлган. Бу вазият ёш режиссёр онг-шуурида тўнтарилишлар содир этади. Негаки, қабристонни бузиш ортида бутун халқ, миллат тарихидан воз кечиш, удумларини, қадриятларини поймол қилиш бўлган, аслида. Тарихдан маълумки, маданиятидан кечган халқ энг заиф жамият ҳисобланади ва ҳар қандай салбий таъсирларга берилувчи бўлиб қолади. Бу воқеа туфайли Параджанов ҳукмронлик қилаётган тузумга бутунлай қарши туришга ўзида иммунитет ҳосил қилади. У жавобни ижодкор сифатида фақатгина ўзи яратган санъат асарлари орқали бера олган. Собиқ Иттифоқ тузуми Параджанов шахсида ўзига рақибни кўради, шу сабабли уни йўлдан йўқотишга уринади. Шу ўринда айтиш жоизки, Сергей Иосифович ўз даврида тўлақонли англанмаган инсон эди. Унинг олами қуйидаги машҳур сатрни эслатиб юборади: “Азизим, дунёга бевақт келибмиз…” Шунга қарамай, режиссёр ўзидан келажак авлодга салмоқли мерос қолдириб кетган.\nПараджанов ижоди ҳақида сўз кетганида, унинг кўпгина фильмлари орасида асосан уч мумтоз фильми ёдга олинади. Булар, “Анор ранги”, “Унутилган аждодлар кўланкаси”, “Ошиқ Ғариб” фильмларидир. Юқоридаги асарлар мавзу жиҳатидан бир-биридан фарқланса-да, барчаси ватанпарварлик руҳида ишлангани билан умумийлик ва ўхшашлик касб этади.\n“Анор ранги” картинаси арман шоири Саят Нова шахсияти ҳамда ижодига бағишланган бўлиб, Параджанов таҳсил олаётган пайтларидаёқ бу ижодкор хусусида фильм олишни қалбига тугиб қўйган ва буни орадан салкам йигирма йил ўтиб, 1966 йилда амалга оширган. Режиссёр фильмдаги ҳар бир кичик деталларгача алоҳида эътибор қаратган ҳамда Саят Нова шахсини, қалбидаги ҳар бир сўзини, изтиробини, кечинмасини ёритиб беришга уринган. Унинг китобга, билим олишга бўлган меҳрини, илҳомбахш лаҳзаларини моҳирона тасвирлаб берган. Шу билан бир қаторда, жамиятда шоирга бўлган муносабатни, одамларнинг унга баҳосини ҳам усталик билан очиб берган. Шу ўринда унинг жияни Георгий Параджановнинг режиссёрга бағишлаган фильмида бу картинага берган баҳосини эслаш ўринли: ”Бу – китоб, бу – муҳаббат, бу – кечинма, бу – Саят Нова”. Шу биргина жумлада барча айтилмоқчи бўлган гаплар аён бўлади.\nПараджанов “Унутилган аждодлар кўланкаси” фильмини 1964 йилда Киев киностудиясида суратга олади. Бу картина Собиқ Иттифоқ давридаги илк украин тилидаги фильм бўлиб, таржима қилинмаган ҳамда шу ҳолатда сақланиб қолган. Негаки, ушбу санъат асари ўзида гуцул миллати анъаналарини, удумларини, қадриятларини биргина Иван ва Маричка севгиси сюжет чизиғида акс эттирган. Шу сабабли, фильмда муҳитни мукаммал намоён этиш учун тил масаласига алоҳида эътибор қаратилган. Кадрлардаги ранг-баранглик, тимсоллар ва мажозлар, урф-одатларнинг қуюқ ифодаси, томошабин эътиборини тортади.\nПараджановнинг “Ошиқ Ғариб” кинокартинаси сўнгги тугалланган асари ҳисобланади. Ушбу асар рус шоири М.Ю.Лермонтов талқинидаги ривоят асосида суратга олинган бўлиб, севги мавзуси ўзгача тасвирланган. Режиссёр шарқона муҳаббат мотивларини мусиқа, ранглар, рамзийлик, озарбайжон оҳанглари орқали ёритиб беришга ҳаракат қилган. Бунда севги абадийлиги, ошиқлар охир-оқибат висолига етишиши ғояси илгари сурилган.\nУмрининг сўнгги йилларида Параджанов “Иқрорнома” номли сценарий яратади. Бу асарида ўз болалигига қайтиб, аждодлари қўлида вафот этишини тасвирлаган. Унда муаллиф “Мен болалигимда ўлганман”, деган сўзларни айтиб ўтади. Бу жумла Параджанов руҳиятининг энг тубида ётган ўйлари, изтироблари ифодасидир.\nПараджанов дунё, халқ, ватан ва қалб ҳақидаги барча тасаввур ва хулосаларини ўзинг шу каби қатор муаллифлик фильмларида ифода этди. Унинг картиналарини жамиятнинг зиёли қатлами, интеллектуал салоҳиятга эга кишилар ҳам тўла-тўкис англай олмаган ҳолатлар кузатилган. Бунинг сабаби кино оламида одамлар ўрганган ва таниган йўлдан эмас, мутлақо ўзи тасаввур этган йўлдан борганидир.\nРежиссёр бутун фаолияти давомида йигирмага яқин тугалланган-тугалланмаган фильмлар суратга олган. Уларнинг барчасида режиссёрнинг индивидуал услуби, одамзот ҳаёти ва кечинмаларига файласуфона, шоирона муносабат барқ уриб туради.\nСергей Параджанов жаҳон кинематографиясида худдики Феллини, Куросава, Ҳичкок, Тарантинолар сингари ўз услубига, ўз фалсафий қарашига эга, кино санъатига янги нигоҳ, янги тўлқин олиб кирган забардаст сиймо бўлиб қолди.\nМаҳкам Муҳаммедов, Ўзбекистон Республикаси Санъат арбоби\nРобия Турсунметова, киношунос\n← Аввалги Аввалги Гулноза Одилова. Дунё адабиётида “таом” ва “тановул” мавзуси\nКейинги → Кейинги: Италиянинг юраги (Адриано Челентано)


Ўзбекистон енгил саноат ривожига 900 млн доллар йўналтиради\n2019 йил охирига қадар Ўзбекистон текстиль саноати йўналишида умумий қиймати 918 млн доллар бўлган 77 лойиҳани амалга оширади. Бу ҳақда “Ўзбекенгилсаноат” вакилига таянган ҳолда Sputnik агентлиги хабар бермоқда.\nАйтилишича, бу маблағлар мамлакатнинг турли ҳудудларида вертикал интеграциялашган текстиль комплексларини яратишга, шунингдек, амалдаги ишлаб чиқаришларни кенгайтиришга йўналтирилади.\n2010-2014 йиллар орасида соҳага жами 800 млн доллар инвестиция киритилган эди. Бунинг ҳисобидан 670 млн долларлик экспорт салоҳиятига эга 147 корхона фойдаланишга топширилди ва модернизация қилинди, 8 мингдан ортиқ янги иш ўрни яратилди.


ФАОЛ ЖУРНАЛИСТЛАР РАҒБАТЛАНТИРИЛДИ – Jurnalist\nR S2020-01-03T08:53:52+05:003 Yanvar, 2020|Навоий вил.|\nЎзбекистон Журналистлари ижодий уюшмаси Навоий вилояти бўлими томонидан йил давомида уюшма тадбирларида фаол қатнашган ҳамда вилоятда амалга оширилаётган ижтимоий-қтисодий ўзгаришларни ОАВда кенг ёритган бир гуруҳ журналистлар рағбатлантирилди.\nНавоий шаҳридаги “Матбуот уйи”да бўлиб ўтган тадбирда бўлим бошқаруви аъзолари ҳамда бўлим қошидаги кенгашлар раҳбарлари, шунингдек таҳририятлар вакиллари қатнашди.\nБўлим раиси О.Аслонов уюшманинг ўтган бир йиллик фаолияти юзасидан ҳисобот берди ҳамда тадбир иштирокчиларини 2020 йилда амалга оширилиши белгиланган режа-дастур билан таништирди.\nТаъкидланганидек, сентябрь-декабрь ойлари давомида бўлим ташаббуси билан 17 маротаба давлат бошқарув органлари раҳарларининг журналистлар олдида ҳисоботи тингланди ҳамда учта ҳудудда – Конимех, Хатирчи ва Навбаҳор туманларила Пресс-турлар ташкил этилди. Мазкур саъй-ҳаракатлар янги йилда давом этирилади.\nБўлим фаолияти юзасидан бошқарув аъзоси, “Инсон ва қонун” газетасининг вилоят мухбири Маъруса Ҳосилова ҳамда Журналист аёллар кенгаши раиси, “Правда востока” газетаси вилят мухбири Дилфуза Гулямовалар фикр билдирди. Хусусан, Пресс-турларни вилоятда амалга оширилаётган йирик инвестицион дастурлар кесимида ҳам амалга ошириш таклифи ўртага ташланди. О.Аслонов томонидан мазкур масала юзасидан 2020 йилнинг биринчи чораги давомида журналистлар иштирокида “Навоийазот” ҳамда “Навоий ИЭС” акциядорлик жамиятлари ва “Навоий” эркин иқтисодий зонасида Медиа-тур ташкил этиш кўзда тутилаётганлиги билдирилди.\nТадбир якунида бир гуруҳ журналистларга ташашаккурнома ҳамда “Кармана тарихи” – албомь-китоблари тақдим этилди.


Ҳиндистонда уч ўзбекистонлик фоҳишаликда айбланди\nҲиндистон пойтахти – Деҳли жанубида 23 октябрь куни фоҳишаликда айбланиб тўрт нафар аёл, жумладан, уч нафар Ўзбекистон ва бир нафар Туркманистон фуқароси ҳибсга олинган. Бу ҳақда CA-News хабар бермоқда.\n"Trust of India" нашрининг маҳаллий полиция маълумотларига асосланиб тарқатган маълумотига кўра, қўлга олинган аёллар 25-29 ёшлар атрофида бўлиб, Ҳиндистонга сайёҳлик визаси билан келишган ва Деҳлидаги меҳмонхоналарда истиқомат қилишган.\nАёлларнинг қўшмачиси (сутенёри) ҳар бир мижоздан бир кеча учун 20 минг рупийдан 25 минг рупийгача (тахминан, 400-470 АҚШ доллари) пул олган. Агар мижоз қорин рақсини хоҳлаб қолса ёки аёллар дам олиш кунлари мижозлар билан бирга турли хил оқшомларга ва пляжга борадиган бўлса, тўлов нархи ҳам ошиб бораверган.\nАйбланувчиларнинг сўзларига кўра, Ҳиндистонда “Собиқ Иттифоқ мамлакатларидан келган аёлларга бўлган талаб катта”.\nПолиция маълумотига кўра, тўрт аёлнинг ҳар бири Ҳиндистон қонунчилигининг турли моддалари бўйича ҳибсга олинган. Деҳлидаги Ўзбекистон ва Туркманистон элчихоналари ўз фуқароларининг ҳибсга олингани ҳақида огоҳлантирилган. Ҳинд газетасининг ёзишича, қўлга олинган аёллар сўнгги уч йилдан бери Деҳлида фоҳишалик билан шуғулланиб келишган. Қўшмачи аёлни қўлга олиш бўйича ҳаракатлар олиб борилмоқда.\nАввалроқ, 8 октябрь куни Деҳлининг жануби-шарқий туманларидан бирида етти киши, жумладан, уч нафар ўзбекистонлик аёл ҳибсга олинган эди.


Футзал, ОЧ–2018. Ўзбекистон терма жамоаси Японияга қарши ўйин олдидан машғулот ўтказди / CHAMPIONAT.asia\nФутзал, ОЧ–2018. Ўзбекистон терма жамоаси Японияга қарши ўйин олдидан машғулот ўтказди\n04 фев 2018 15:04\nФутзал бўйича Ўзбекистон терма жамоаси Хитой Тайпейида давом этаётган Осиё чемпионати “B” гуруҳи 3-турига тайёргарликни бошлади.\nВакилларимиз гуруҳ босқичи сўнгги турида Япония терма жамоасига қарши баҳс олиб боради. Бугун, 4 февраль куни жамоа Taishan Gymnasium спорт мажмуасида машғулотлар ўтказди.\nМашғулот бошланишидан аввал жамоа координатори ва мураббийлар штаби футзалчилар билан суҳбат ўтказди. Унда терма жамоа жамоа координатори Рустам Толибжонов Ўзбекистон футбол ассоциацияси раҳбариятининг Японияга қарши ўйин олдидан футзалчиларга мурожаати етказди.\n“Ўзбекистон футбол ассоциацияси раҳбарияти сизларни муддатидан аввал қўлга киритилган чорак финал йўлланмаси билан табриклади. Шу билан биргаликда, Японияга қарши бўлажак ўйинда хотиржамликка берилмай, унга жиддий ёндашиш кераклиги айтилди ҳамда юқори савияли ўйин намойиш этишингизни ва ғалаба қозониб, чорак финалга гуруҳдан 1-ўрин билан чиқишингиз тилаб қолинди. Барчангизга маълум, олдимизга юқори мақсадлар қўйилган. Шу сабабли, ҳар бир учрашувда ижобий натижа кўрсатишимиз зарур бўлади. Биз Ўзбекистон халқини ғалабалар билан хурсанд қилишимиз кераклиги ҳам таъкидланди”, – дея ЎФА раҳбариятининг мурожаатини йўллади Рустам Толибжонов.\nШундан сўнг футзал бўйича Ўзбекистон терма жамоаси бош мураббийи Баҳодир Аҳмедов футзалчиларга ўз сўзларини айтиб ўтди.\n“Бизни бутун Ўзбекистон қўллаб-қувватлаб турибди, бизга катта ишонч билдирилган. Шунинг учун, ҳар бир беллашувда халқимиз далдасини ҳис қилишингизни сўрайман. Қитъа биринчилигидаги ҳар битта ўйинда фақат ва фақат ғалаба қозонишимиз лозим”, – деди Баҳодир Аҳмедов.\nМашғулот давомида бир қатор тактик услублар ишлаб чиқилиб, амалга синаб кўрилди. Умуман олганда, жамоада ижойиб муҳит ҳукмронлик қилмоқда, барчада кайфият яхши.


Фаровон оила жамият асоси – Сурхон тонги\nБош саҳифа / Жамият / Фаровон оила жамият асоси\nФеврал 15, 2019\tЖамият Изоҳ қолдириш 876 Кўрилди\nЎзбекистон Республикаси Президентининг 2018 йил 2 февралда “Хотин-қизларни қўллаб-қувватлаш ва оила институтини мустаҳкамлаш соҳасидаги фаолиятни тубдан такомиллаштириш чора-тадбирлари тўғрисида”ги фармони қабул қилинганлигининг бир йиллиги муносабати билан Термиз тиббиёт коллежида “Оила” марказининг Термиз шаҳар бўлими ташаббуси билан “Фаровон оила – жамият равнақининг асоси” мавзусида давра суҳбати ташкил этилди.\nУнда Ўзбекистон ёшлар иттифоқининг шаҳар Кенгаши, “Оила” маркази Термиз шаҳар бўлими вакиллари ҳамда тиббиёт коллежининг ўқитувчи ва ўқувчилари иштирок этдилар.\nСўзга чиққанлар оила институтини мустаҳкамлаш борасидаги қарор ва фармонларни таништириш билан бирга оила муқаддаслиги, эрта турмушнинг салбий оқибатлари, қариндошга қуда бўлмаслик ҳақида қимматли маълумотлар бериб ўтдилар. Шунингдек, мавзуга доир тарқатма материаллар, буклетлар тарқатилди.\nДавра суҳбати қизғин савол-жавобларга бой бўлди. Оила институтини мустаҳкамлаш йўлида қилинаётган тарғибот-ташвиқот ишлари иштирокчиларда катта таассурот қолдирди.\nТермиз шаҳар бўлими мутахассиси\nТэгларжамият марказ оила\nОлдинги Ҳунармандчиликка бағишланди\nКейинги Ёшлар – эътиборимизда\nМай 15, 2018\t3,863\nҚўриқлашда нима гап?\nАҳоли маҳалла фаолиятидан розими?


Севара Солиеванинг ижоди ва ҳаёти. » PopCorn.uz - Шоу Бизнес олами хақиқати\nСана: 13.02.2014 4506\nҲозирги кунда ижодий меҳнати билан кўпгина картиналарда из қолдираётган Севара Солиева Суръат Исломовнинг “3 та севги ортиқча”, Саид Муҳторнинг “Ҳиёнат гирдоби” фильмларида суратга тушди.\nСевара Солиева суратга тушиш майдончасида ижодий иқтидорини намоён этаётган бўлса, ўз хонадонида бекалик маҳоратидан фойдаланмоқда. Яъни “супур сидир”, “ош овқат” мавзусида ижод қиляпти.\nPopcorn.uz: Турмуш ўртоғингиз ҳам ўзингиз каби ижодкор. Эҳтимол сизни тушуниб, ижодингизни давом эттиришингизга тўсқинлик қилмас..\nPopcorn.uz: Турмуш ўртоғингиз ҳам ижодкор, сиз ҳам. Биргаликда ўз соҳангиз бўйича бирор янгилик яратиш ниятингиз йўқми?\nСевара Солиева: Маъмур акам ва уларнинг ижодий гуруҳларининг “Тўйдан қочганлар”, “Ақл ва юрак”, “Дадамнинг совғаси- совғанинг додаси” фильмларида роль ижро этганман. Яна биргаликда фильм яратиш ва дуэт қўшиқ куйлаш ниятимиз бор. Аслида биргаликда таниқли хонандаларнинг қўшиқларини ўзимиз учун куйлаганмиз. Энди янги тароналарни ижро этмоқчимиз. Оилавий дуэт менимча ўзимиз учун зўр янгилик.\nPopcorn.uz: Кимнинг ролини ижро этишни истардингиз?\nPopcorn.uz: Сизни кўпчилик Дилноза Кубаевага ўхшатади... хатто гапириш услубингиз ҳам яқин. Бу ҳақида кўп эшитгандирсиз?\nSitora 14 2 2014 00:15\nbu qiz boshida chiqqanida rossayam Dilnoza Kubayevaga uxshatgandik sinisi dib uylagandik shuni dipam mashhur bub ketdi lekin uzidayam talant bor yaxshi aktrisa


Тошкент вилоятида 17 ёшли ўқувчи босқинчилик қилди\n04.02.2021 | 13:56\nТошкент вилоятида 1 февраль куни вояга етмаган 17 ёшли 9-синф ўқувчиси автомобиль ҳайдовчисига нисбатан босқинчилик қилган. Бу ҳақда Республика ИИВ ҳузуридаги Тергов департаменти хабар берган.\nХабарга кўра, Э.З. Тошкент шаҳри Бектемир тумани ҳудудида жойлашган Водий шоҳ бекати олдида «Cobalt» русумли автомашина ҳайдовчиси 29 ёшли А.Х. билан уни ва оила аъзоларини Андижон вилоятига олиб боришига келишиб, оила аъзоларини Оҳангарон тумани ҳудудидан йўл-йўлакай олиб кетишларини айтган ва автомашинанинг олд ўнг ўриндиғига ўтириб, йўлни кўрсатиб бориб, Ўзар қишлоғига етмасдан Э.З. ёнида бўлган А.Х. нинг бўйин қисмига тираб, ёнида бўлган бор пуллари ва буюмларини беришини талаб қилган. Ҳайдовчи А.Х. га тегишли бўлган нархи 1 500 000 сўмлик HUAWEI русумли уяли телефон аппаратини, автомашинасининг бошқарув пультини босқинчилик йўли билан қўлга киритган.\nШундан сўнг, Э.З. ҳайдовчи А.Х. га автомашинасини Нурафшон шаҳри йўналиши бўйлаб бошқаришини талаб қилган, ҳайдовчи А.Х. автомашинасини Оҳангарон тумани «Ойбулоқ» МФЙ Ўзар қишлоғидан чиқишдаги автобус бекати рўпарасида тўхтатиб, бекатда турган нотаниш шахслардан ёрдам сўраган ва нотаниш фуқаролар Э.З. ни ушлаб ИИБ ходимларига топширишган.\nҚайд этилишича, ҳолат юзасидан Охангарон тумани ИИБ ҳузуридаги Тергов бўлими томонидан Э.З. га нисбатан Жиноят кодексининг 164-моддаси 2-қисми «а» банди (босқинчилик) билан жиноят иши қўзғатилиб, гумон қилинувчи тариқасида жалб қилиниб процессуал тартибда ушланган ва ҳозирда тергов ҳаракатлари олиб борилмоқда.


O"ZBEK KINOLARI, BUTUN JAXON FILMLARI, VA TOMOSHABIN HAQIDA FIKRINGIZ\nO"ZBEK KINOLARI, BUTUN JAXON FILMLARI, VA TOMOSHABIN HAQIDA FIKRINGIZ ( 9263 marta o'qilgan) Chop etish\nЖАМШИДЖОН 26 Iyul 2009, 08:55:44\nMavzuni ochishdan maqsad keyingi paytda reklama qilingan "Nortoy", "Boyvachcha" kinofilmlarini ko'rib ko'nglim to'lmadi? Nima deb o'ylaysiz: ular tomoshabinlarning ma'naviy saviyasini oshirishga emas, tushurishga xizmat qilmayaptimikan?!.. Film ijodkorlari film saviyasiga emas, kim qancha ko'p film ishlab chiqarishga e'tibor qaratishmayaptimikan?!..\nХозирги ишланаётган узбек филмлари юз фоиз талабга жавоб бермаслиги бор гап. Бундай мукаммал филмларни киска вакт ичида олишнинг имкони йук. Хатто Голивуднинг таникли кино усталарининг иши хам хамма вакт муваффакистли чикавермайди. Тугри танкид хар доим фойдали булади. Буни сунгги йилларда киночилигимизда амалга оширилаётган ишлар хам исботлайди. Турт-беш йил аввал олинган кинолардан бугунгилари савис жихатидан анча фарк килмокда. Аш режиссер ва сяенарий муаллифларининг купайётгани узбек киночилигининг келажаги борлигидан далолат беради. Кейин аста-секин кино мухлисларининг талаби хам ортиб борспти. Саёз олинаётган кинолар "банкрот"га учраётгани хам кино ишкибозларининг филмларни танлаб кураётганини билдиради. Менимча, санъаткорларимиздан хозирги шароитда ута юкори даражадаги филмларни кутишимиз бироз мантикка тугри келмайди. Чунки техник томондан биз бунга тайёр смасмиз. Узимизнинг кино оладиган махсус майдонларимиз, кучли техника ва технологислар ва хокозолар бизда хали мавжуд смас.\nКиноларнинг мазмун-мохистига келсак, купгина режиссерларимиз ва уларни куллаб турган продюссерлар бугунги кун талабидан келиб чикиб кино олишмокда. Бунинг учун уларни хам тулик айблаб булмайди. Чунки кинотеатрларга асосан кимлар тушспти - ёшлар. Ашлар учун тайёрланган киноларда бироз булсин енгиллик мавжуд булади. Катта ёшдагилар, зиёлилар кинога тушмаганидан кейин улар бу йулни тутишлари аник гап. Агар кузатсак, узига хос юкори сависли кинолар хам олинспти ("Ватан", "Воиз" каби) лекин бу киноларда заллар тулиб тошгани йук. Чунки биз уни бориб курмаспмиз. Масалан мен хам шу филмларни телевизорда куриб таъсирландим, лекин кинотеатрга борганим йук. Демак, купрок "ёшларбоп" филмлар олинишига узимиз хам айбдормиз.\nЛекин уша "ёшларбоп" филмлар хам тулик танкид килиб булмайди. Улар ичида снги гослар, проффесионал карашлар борлигини хам айтиб утиш керак. Шу ишга бел боглаган ёш режиссёрларни хам факат куллаб-кувватлаш лозим. Уйлайманки улар келажакда жахон киномотографисси даражасидаги филмларни бизга такдим стишади.\nМени купрок хориж сериаллари ташвишга солади. Хориж филмларига бу даражада каттик богланиб колиш схши смас, менимча. Айникса, болаларнинг сериаллар мухлисига айланиши... "Мен жумонгман" деб, бир бирига пичок укталган болалар бир ахмокликка кул уриб куймаслигига хеч ким кафолат бера олмайди. Бола-болада, кутилмаганда ёнидагига бирор уткир нарсани сукиб олиши хеч гап смас... Асимда, ёшлигимизда катталар уруш киноларни ёки хиндча киноларни куришимизга рухсат беришмасди. Хозир сса мактабга бормаган бола хам кайсидир сериал кахрамонини мендан схши танийди...\nLutfillo Tursunov tayorladi.\nЖАМШИДЖОН 26 Iyul 2009, 08:57:22\nКино саноатини мен бир дуконга ухшатаман. Ундан инсон узига керакли булган молни олади. Бирок бу мол истеъмолга сроксиз булса-чи?! Уни истеъмол килган инсон касалланмайдими? Тан касал булса уни даволаш мумкиндир, бирок онг касалланса-чи?... Унга канча вакт кетаркин...\nЯхши ухшатиш килдингиз. Бу бор хакикат. Агар авваллари дуконларда санокли турдаги махсулотлар булган булса, хозир уларнинг юзлаб турлари бор. Улар ичида соглик учун зарар булганлари хам керагича топилади. Бу холатни барча йуналишларда кузатиш мумкин. Жумладан, кино санъатида хам. Менимча бу демократик ривожланишнинг коидаси булса керак. Демак, биз истеъмолчи сифатида узимизга сифатлисини кидириб топишимизга тугри келади. Яъни сифат масаласини "бозор, талаб ва таклиф" хал килади. Бунга канча вакт кетиши ва унинг окибатлари кандай булиши купрок шу жамист зиёлиларига боглик. Сифатлини сифатсизга ажратиб бера оладиган омма вакиллари бошкаларга урнак булиши, керак булса ургатиши ва зарур хулосаларни (лозим булганда конун хужжатлари шаклида) чикариши керак булади. Ана ушанда хаммаси изга тушиб кетади.\nМайли узбек кино саноати техник томондан хали схши такомиллашмаган скан, 40-50, 60- йилларда олинган кино фильмларни паст даражада дес олмаймиз-ку?! Улар бугунги кунда хам уз ахамистини йукотмаган, сависси хам юкори. Бундан ташкари миллий колорит сезилиб туради. Инсон узига керакли булган нарсани ола олади.\nБундай юкори сависли кинолар агар сътибор берсак, ун йиллар мобайнида битта-иккита олинган. Хозир хам 10-15 йил ичида битта-иккита кино зур чикиши мумкин. Лекин масаланинг бошка томони бор: хозир хает тезлашиб кетган. Агар утган аср урталарида битта кино йиллар давомида кинотеатрларда намойиш стилган булса хозирги кунда ахоли битта кино куриш учун бунча вакт кутишга сабри чидамайди. Сабаби ушу пайтларда жахон киноларининг хам саноклилари намойиш стилган. Хозир сса хориждан кунига битта кино кириб келспти, бугун бир филмни куриб, мазмунини чакмасдан туриб сртага иккинчисини курамиз. Шундай пайтда киночиларимиз йиллар давомида битта-иккита кино ишласа хам хеч кандай фойда (маънавий жихатдан) булмайди. Хаммаёкни хориж филмлари ёки сериаллари тулик сгаллаб олади. Хозирги киночилигимиздан бироз кунглим тулгани хам улар кул ковуштириб утиришгани йук. Мехнат килиб кино сратишспти. Барибир сависси бироз пастрок булса хам узимизнинг кино ва сериални хорижнинг купчилик филмларидан устун кусман. Чунки узимизнинг киноларда бир оз булсин миллийлик бор. Хозирча ишонаман: бир кун келиб бизнинг киномиз хам жахон скранларига чика олади ва асосийси узимиз курганимизда калбларимиз ларзага келади. Чунки шундай асарлар такдим стишга кодир ижодкорлар бизда булган ва бундан кейин хам булади...\nЖАМШИДЖОН 26 Iyul 2009, 08:59:13\nТарихий сиймолар ёки тарихий жанрда сратиладиган фильмлар учун маблаг тежамаган маъкулрок деб уйлайман. Сабаби бизнинг кимлигимизни дунёга куз-куз киладиган нарса шундай фильмлар хисобланади.\nАсосийси уша маблаг каердан олинади (бюджетданми ёки...)! Чунки агар мен продюсер булсам, тарихий филмга у даражада катта пул тикишга ботина олмайман. Чунки, сртага мен банкрот булишим мумкин. Мисол учун, Козогистонда суратга туширилган уша "Кочевник" филмини олайлик. Ушбу асар олиш учун 40 миллион АКШ доллари сарфланди. Лрокатдан сса бор-йуги 5 миллионга скин маблаг йигилди. Колган 45 млн зарар кимнинг чекига тушади?!\nБу кино ёмон олингани учун кам пул йигди, деб булмайди. Бунинг узига хос сабаблари хам бор. Лекин бу кинонинг асосий ютуги - миллатнинг тарихи, маданистини жахонга намоён стди. Шунинг учун хам зарарга (маблаг томонидан) тушиши мумкинлиги аник булса хам бундай киноларни олиш керак. Майли 40 000 000 $ ишлатиш керакмас, лекин бугунги киномотографис талабларига жавоб берадиган (спеясффектлар билан) уша замон рухини тулик курсатиб бера оладиган асар сратиш учун, менимча, камида 10 млн талаб стилса керак.\nЖАМШИДЖОН 26 Iyul 2009, 08:59:48\nМана бу ерда (http://www.volgograd.ru/theme/info/culture/movie/kino/62391.pub) "Кочевник" фильмини "дабдала"сини чиkаришган\nЖАМШИДЖОН 26 Iyul 2009, 09:00:56\nБу борада режиссёрларнинг фикрларини сшитиб курсак, режиссёр Бахром Акубов (У киши "Ташландик", "Сугдиёна" фильмларини ишлаган) "Телба", "Ланох", "Афсус" фильмлари ижодкорларини "угрилик"да айблаган.\n- Аега нукул уз фильмларингизни мактайсиЗ? "Телба" ёмон чикмади-ку?! Балки, тан олишни хохламаётгандирсиз?\n-"Телба" кучирма фильм. Куп кино асарлар шундай. Масалан, "Келгинди келин" Андриано Челентано ижросидаги " Кайсарнинг куйилиши" (Италис) фильмига таклид килиб ишланган. У хам шахарлик кизнинг кишлокка келиб колиши хакида. Бу итальснлар урф-одатига мос келиши мумкин, лекин мазкур сюжет бизнинг урф-одатга кучирилса кулгили чикади. Узбек кизининг кишлокка, бировнинг уйига бориб, "Мен углингиздан хомиладорман", дейиши кишини хайратга солади. "Ланох" фильми сса хиндларнинг "Касос ва конун" фильмига асосланган. Дхармендра ролини Улугбек Кодиров, Амитабх Баччан ролини Фаррух Соипов ижро стган. "Телба" сса менга "Титаник"ни сслатади. Кеманинг юкори кисмида аслзодалар тантана килишади.. Йигит бу байрамни куриб бугилиб кетади. Кизга "Шусм байрамми, юр, мен сени хакикий базму жамшидга олиб бораман", дес уни кеманинг пастки каватига олиб тушади. Киз узидан паст табакадаги одамларнинг тантанасидан завкланади. "Телба"да хам йигит кизга "Юр, мен сени метрога олиб тушаман" дес кизни метрода, трамвайда айлантиради. Киз бундан завкланади. Умрида метрога, трамвайга тушмаган булади-да! Аахотки, Узбекистоннинг пойтахти Тошкентда сшаб туриб, метрони билмаса?! Иккаласининг кулларини ёйиб туриши хам тасвирланган. Бу лавхани "Титаник"да курмаганмисиз?!\nМард булса менгга ухшаб айтсин. Масалан, "А омео ва Жульетта" фильми "А омео ва Жульетта" мотивлари асосида суратга олинган, деб очик айтганман-ку!\nЖАМШИДЖОН 26 Iyul 2009, 09:04:08\nАйрим режиссёрлар томашабиннинг дидига караб смас, балки бошка тарафларга караб фильм олишар скан. Бу борада "Телба", "Чашма", "Утов" фильмларининг режиссёри Алкин Туйчиевнинг фикри куйидагича скан:\n- Алкин ака бугунги кун томошабинининг диди борасида кандай фикрдасиз?\n- Дид борасида кимнидир айблаш ёки коралаш менимча, тугри смас.\nХамма нарса кишининг хохиши схтиёжидан келиб чикади. Бутун бошли халк, аудиторис устидан дидсиз деган хукмни чикара олмайсиз. Бизнинг томошабин купрок хис-хасжонли кечинмаларга кизикади: асар канча оддий хис-хасжонга бой булса, шунча схши. Зиёли катламнинг схтиёжини хисобга олиб, оддий омманинг талабини инкор стиб булмайди. Ахтимол, шуниси маъкулдир., хар холда, дид борасида тортишиш ноурин. Бу бир риторика. Хар ким уз йуригига тортгани билан хеч нарса узгариб колмайди. "Санъаткор инсоннинг дидини тарбислайди" , деган фикрга каршиман.\nОммавий маданист таргибот оркали амалга оширилади... Кино 30-йилларда оммавий жалб килиш воситаси булгандир, лекин сндиликда куп нарса телевиденисга, ахборотга боглик булиб колган...\nБиз Европада ёки Голивудда факат схши фильмлар олинади десак, адашамиз. Хамма гап томошабин такдим стилаётган асарни канчалик тахлил кила олишида. Уни саралаб олиш хар кимнинг уз схтиёжи, кизикишидан келиб чикади. Тарковскийни курадиганлар санъатни фарклай олишлари, Камюни укийдиганлар фалсафани, психологисни тушуниши лозим.\nОддий хис-хасжонга курилган кинони хохловчилар Брюс Уиллесни куришлари кифос. Бу танлов. Мен дидактика тарафдори смасман. Хар ким узи истагандай сшайди. Куйни хам, счкини хам уз оёгидан осадилар, дейишади-ку... Биз факатгина таклиф киламиз


17:00 / 14.01.2018\nФранция ҳукумати 2018 йил давомида мамлакатдаги мигрантларни қабул қилиш ва жойлаштириш билан шуғулланувчи тажрибавий марказлари кўламини кенгайтиради. Ички ишлар вазири Жерар Колон Parisien газетасига берган интервьюсида шу ҳақида маълум қилди.\nУнинг сўзларига кўра, ҳозирги вақтда мамлакатда CAES'нинг янги "қабул ва вазиятни таҳлил қилиш марказлари" ишламоқда ва улар 1300 ўринга мўлжалланган. Лойиҳанинг муваффақияти ҳукуматнинг бу марказларни кенгайтириш қарорини келтириб чиқарди.\n"Мазкур лойиҳа муваффақиятини инобатга олиб, яқин ойларда минтақада 200 ўрин очишни кўзлаяпмиз... Иль-де-Франс минтақасида (пойтахт минтақаси) ўринлар сони 900 тага етади", - дейди Коллон.\nВазирнинг аниқлик киритишича, Франция ҳукумати январь ойи охирига бориб 200 ўрин ва 2018 йил давомида яна 200 ўрин эксплуатациясини йўлга қўймоқчи. У Париж остидаги Ри-Оранжи коммунасида ҳам янги CAES маркази очилишини қўшимча қилди.\nКале порт шаҳрида аввал мигрантларнинг энг йирик лагери жойлашган бўлган. 2016 йилнинг ноябрида лагерь кўчирилган бўлишига қарамай, минтақага мигрантлар келишда давом этмоқда.\n"Каледа 400 нафар одам қолди, ўтган йили эса 7 минг мигрант ўша ерда бўлган. Яна 50 га яқин мигрант Грант-Сент коммунасида истиқомат қилмоқда. Ҳали-ҳануз Англияга кетиш истагида бўлганлар бор. Шимол ва Па-де-Каледа беш CAES марказини очдик. Кўчаларда ухлайдиганлар уларга мурожаат қилишни истамайди, чунки улар Франциядан бошпана беришни сўрамоқчи эмас", - деди Колон.\nЕвропа Иккинчи жаҳон уруши давридан кейин энг жиддий миграцион инқирозга юз тутмоқда. Бунга биринчи навбатда Африка ва Яқин Шарқ мамлакатларидаги қуролли тўқнашувлар ва иқтисодий муаммолар сабаб бўлмоқда.\nФранция Башар Асадни Фахрий легион орденидан маҳрум қилмоқчи\n07:56 / 17.04.2018


10 декабрь, 2021, 12:09\nМолдова чемпиони “Шериф” Чемпионлар лигасининг гуруҳ босқичида иштирок этган Шарқий Европа вакиллари орасида энг юқори кўрсаткични қайд этди.\nМолдова тарихида илк бор Чемпионлар лигасининг гуруҳ босқичида қатнашган тирасполликлар бу йилги мусобақанинг ҳақиқий кашфиётига айланди.\n“D” гуруҳида “Реал”, “Интер” ва “Шахтёр” билан рақобатлашган “Шериф” ўз ўйини билан кўпчилик мухлису мутахассислар эътибори ва эҳтиромини қозонди.\n“Шериф” ўз уйидга нисбатан сафар учрашувларида яхшироқ натижа қайд этди. Дастлабки, Тирасполда украиналик “кончилар”ни 2:0 ҳисобида мағлубиятга учратган “Шериф” вакиллари кейинги баҳсда “Сантьяго Бернабеу”дан 2:1 ҳисобидаги шов-шувли ғалаба билан қайтди. Мазкур учрашувда “Реал” дарвозасига тўп киритган Жасур Яхшибоев ўзбек футболчилари орасида Мадридда гол урган биринчи ўйинчимиз сифатида футбол тарихидан жой олди.\nЖасур Яхшибоев жорий мавсумда Чемпионлар лигасида учта учрашувда жами 206 дақиқа ҳаракат қилди ва ўз ҳисобига битта гол ёздириб қўйди. Ҳамюртимиз Мадриддаги беллашувда олган жароҳати туфайли халқаро турнирда жамоасига кўп ҳам ёрдам бера олмади.\nЮрий Вернидуб шогирдлари гуруҳда фақатгина “Интер”га ҳар икки учрашувни бой берди. “Реал” шармандали мағлубият учун Тирасполда реванш олди.\nГуруҳ баҳсларининг сўнгги турида “Шахтёр” яна “Шериф”ни енголмади ва 1:1 ҳисобидаги дурангга рози бўлди.\nУмумий ҳисобда етти очко жамғарган “Шериф” Шарқий Европа вакиллари ўртасида энг юқори кўрсаткични қайд этди. Бу борада иккинчи ўринни беш очко жамғарган Россия чемпиони “Зенит” эгаллади.\nУкраинанинг икки клуби учун Евромавсум эрта ва муваффақиятсиз тугади. “Шериф” билан бир квартетда ўйнаган “Шахтёр” гуруҳ баҳсларини ғалабасиз якунлаб, атиги икки очко тўплади холос.\nКиевнинг “Динамо”си эса олтита учрашувдан фақат биттасида дуранг қайд этиб, ўз гуруҳида охирги ўринда қолди. Айниқса, киевликлар бу баҳсларда атиги битта гол урган украиналик мухлисларнинг кайфиятини тушириб юборди.\nШу тариқа, Шарқий Европа жамоаларининг бирортаси Чемпионлар лигасидаги иштирокини давом эттиролмайдиган бўлди. “Шериф” ва “Зенит” Европа лигасига қўшилади.\n“Шериф” Европа лигасига йўлланма билан бирга 500 минг еврога ҳам эга бўлди. Шу тариқа, Тирасполь клубининг жорий мавсумда Европа Чемпионлар лигасидан топган даромади 23,8 миллион еврони ташкил қилди.\nУмуман олганда, Чемпионлар лигаси гуруҳ босқичида учинчи ўрин соҳиблари бўлган “Аталанта” (Италия), “Барселона” (Испания), “Боруссия” (Дортмунд, Германия), “Зенит” (Россия), “Лейпциг” (Германия), “Порту” (Португалия), “Севилья” (Испания) Европа лигасининг ўтиш турнирида қатнашади.\nУларга Европа лигасида ўз гуруҳида иккинчи ўринни эгаллаган “Бетис” (Испания), “Брага” (Португалия), “Динамо” (Загреб, Хорватия), “Лацио”, “Наполи” (Италия), “Олимпиакос” (Греция), “Реал Сосьедад” (Испания) ва “Рейнжерс” (Шотландия) футболчилари рақиблик қилади.\nЎтиш учрашувларига 13 декабрь куни қуръа ташланади. Ўйинлар 17 ва 24 февралга белгиланган.\nЕвропа Лигаси ғолиби 18 май куни аниқланади.


Сарҳад билмас санъат. Тошкентда ўзбек ва...\n23.09.2019 10:39 0 1296\nТошкентда Туркия Республикаси президенти шафелигида ташкил этилган «Замон ошган маданият: Ўзбекистон» халқаро кўргазмасининг очилиш маросими бўлиб ўтди.\nМаърифий анжуманда Туркия энергетика ва табиий ресурслар вазири Фотиҳ Донмез, ушбу мамлакатнинг Тошкентдаги элчиси Меҳмет Сурейя Эр, Ўзбекистон ислом цивилизацияси маркази директори Шоазим Миноваров ҳамда икки мамлакат илм-фан, маданият намояндалари қатнашди.\nЎзбекистон ва Туркияни кўп асрлик тарихий ришталар боғлаб туради. Тили, маданияти, эътиқоди муштарак бўлган икки халқ ўтган юзйилликлар мобайнида илм-фан, санъат ва меъморлик соҳасида ҳам яқин ҳамкорлик қилиб келган. «Инсон ва маданият ҳаракати» томонидан ташкил этилган ушбу тадбир эса тарихий алоқаларга янги нафас бағишлади.\nМаросимда сўзлаган Туркия энергетика ва табиий ресурслар вазири Фотиҳ Донмез халқаро кўргазманинг Осиёнинг уриб турган юраги бўлмиш Тошкентда ўтказилаётгани теран рамзий маънога эга эканини қайд этди.\nЙигирмадан зиёд ўзбек ва турк ҳунарманд-усталари ушбу йирик лойиҳа учун хаттотлик, тазҳиб (зарҳаллаш) қатиъ (наққошлик), абру баҳор, миниатюра, қалам тасвир, муқовасозлик, ўймакорлик каби йўналишларда оригинал асарлар яратдилар. Кўргазмага қўйилган элликдан зиёд нодир асарда ўзбек ва турк халқларининг кўп асрлик робиталари, Буюк ипак йўлининг мўъжизакор манзаралари қайта жонланади.\nКатта ижодий жамоанинг машаққатли меҳнати маҳсули бўлмиш ушбу кўргазма икки халқ қардошлигини янада мустаҳкамлаш, муштарак тарих ва маданиятни кенг тарғиб этишга хизмат қилади.\nЎзбекистон тасвирий санъат галереясида очилган кўргазма 28 сентябрга қадар давом этади.\nУшбу йирик лойиҳаси доирасида икки халқ маданий алоқаларининг тарихи ва истиқболига бағишланган илмий-амалий анжуман ҳам ўтказилди. Унда Илёс Камолўғли, Муҳаммад Билол Челик, Шерзодхон Маҳмудов, Аъзамжон Раҳмонов каби атоқли олимларнинг илмий маърузалари тингланди, ўзаро робиталарни янада кенгайтириш йўллари муҳокама этилди.\nЭслатиб ўтамиз, «Замон ошган маданият: Ўзбекистон» кўргазма ва илмий анжумани дастлаб жорий йил 14 июнь – 7 июль кунлари Истанбулда бўлиб ўтган эди. Туркия маданият ва туризм ҳамда ташқи ишлар вазирликлари, TİKA, «Турк ҳаво йўллари» ширкати, Истанбул ва Мармара университетлари мазкур йирик лойиҳада ҳамкор сифатида қатнашди.\nЎзбекистон Туркия халқаро кўргазма


Жорий йилнинг 9-12 март кунлари МДТУ СТАНКИН халқаро ишлар бўйича проректори, муҳандислик ва муҳандислик институти директори, муҳандислик технологиялари кафедраси мудири, техника фанлари доктори, профессор А. Кутин ва "СТАНКИН" МДТУ Халқаро ҳамкорлик маркази директори, т.ф.н. Н.Й.Попова Самарқанд давлат университетига ташриф буюрди. Делегацияни университет ректори, техника фанлари доктори, профессор Р.Холмуродов, халқаро ҳамкорлик бўйича проректор, биология фанлари доктори, М.Насиров, халқаро таълим дастурлари факультети декани, Т.Ражабовлар кутиб олдилар.\nТашриф давомида нафақат СамДУ билан, балки бутун Ўзбекистон Республикаси олий ўқув юртлари билан ҳамкорлик қилиш учун йўл харитасини ишлаб чиқиш, йўналишларини аниқлашга мўлжалланган жуда кенг қамровли дастур тақдим ишлаб чиқилмоқда.\nБундан ташқари, профессор А.А.Кутин Машинасозликда ишлаб чиқариш тизимлари ва технологияларининг рақамли трансформацияси мавзусида маърузалар ўқиди.\nШу билан бирга СамДУ академик лицейи базасида лицей директори, т.ф.н, доцент А.М.Умаров билан ўқувчиларининг кўп тармоқли халқаро олимпиадаси ўтказилиб, унда СамДУ лицейи, Самарқанд ва унинг атрофидаги мактабларнинг 120 дан ортиқ талабалари қатнашди. Умуман олганда, Ўзбекистон Республикасида - Тошкент, Самарқанд, Жиззах, Олмалиқ ва бошқа шаҳарлар; Тўртта олимпиадада (рус, математика, физика ва информатика) 800 дан ортиқ ишлар ёзилди.\nДелегациянинг СамДУга ташрифи дастурининг асосий қисми университет ректори, профессор Р.И.Холмуродов билан музокоралари бўлди. Натижада эса СамДУда "СТАНКИН" МДТУ илмий ва ўқув марказини яратиш тўғрисида ва бир қатор соҳаларда кенг ҳамкорлик тўғрисида келишувларга эришилди.\nБундан ташқари, бугунги кунда муносабатларни ривожлантириш бўйича шартнома, шунингдек, бакалавриат йўналишлари бўйича қўшма ўқув дастурларини амалга ошириш тўғрисидаги ҳужжатлар имзоланди, улар доирасида Самарқанд давлат университети ва "СТАНКИН" МДТУ биргаликда материалшунослик, автоматлаштириш ва бошқалар соҳаларида мутахассисларни тайёрлашади. Ушбу ташриф университетларнинг жиддий ҳамкорликдаги ишларининг натижаси бўлди ва шубҳасиз, университетлараро ҳамкорликни янада ривожланишига кучли туртки бўлди.


“ТОШКЕНТ ИЭС” АЖ: РАҚАМЛАШТИРИШ ЖАДАЛ БОРМОҚДА – TIES\n2021 йилга мўлжалланган рақамли трансформация дастури қабул қилиниши билан “Рақамли Ўзбекистон-2030″ стратегияси доирасида “Тошкент ИЭС” АЖда рақамлаштириш бўйича асосий ва зарур чора-тадбирлар ишлаб чиқилди. Йил бошида ўтказилган шахсий компьютерлар машиналар паркини хатловдан ўтказиш маънавий ва жисмоний жиҳатдан эскирган ускуналарни алмаштириш зарурлигини, лицензияланган антивирус дастурларидан фойдаланишга ўтиш ва тармоқнинг ахборот хавфсизлигини кучайтириш кераклигини кўрсатди.\nБунинг учун корхонанинг ички маблағлари ажратилди, антивирус дастурлари, дастурий таъминот ва аппарат воситалари учун лицензиялар сотиб олинди, улар нафақат интернет тармоғини фойдаланувчиларига тарқатилишини, балки корхонанинг вируслар ва бошқа зарарли дастурлардан хавфсизлигини таъминлайди. Замонавий шахсий компьютерлар ва периферик қурилмалар сотиб олинди.\nКорхонада рақамлаштириш бошланганлигини “Тошкент ИЭС” АЖ назорат-ўтказиш пунктидан ўтаётганингиздаёқ пайқашингиз мумкин. Ҳудудга кириш вақтини мақбуллаштириш мақсадида Италиянинг аркли металл детекторлари ўрнатилган, киришни автоматлаштирилган бошқариш тизими (Интизомни бошқариш тизими) магнит ўтиш орқали ҳудудга кириш вақтини ва ҳудуддан чиқишнинг аниқ вақтини қайд этади. Пандемия шароитларида, ўтиш йўлагида ўрнатилган тепловизорли оқим видеокамераси, иситмаси бор ходим ўтаётганда, бу ҳақда дарҳол сигнал беради.\nТекшириш пунктининг ялпи рақамлаштирилиши станция ишчиларининг тўхтамасдан, ўз вақтида ўтишини ҳамда зарур хавфсизлик ва тиббий назоратини таъминлайди.\n2020 йилда корхонанинг оптикадан фойдаланадиган интернет тизимига уланиши, интернет тезлигини сезиларли даражада оширишга ва электрон меҳнат дафтарчаларига тўсқинликларсиз ўтилишига имкон берди.\nАйни пайтда корхона ишини юқори тезликдаги ишончли интернетсиз тасаввур этиб бўлмайди. Статистик ҳисоботлар фойдаланувчининг шахсий компьютеридан юборилади.\nБанк билан ишлаш Интернет-банкинг дастури орқали амалга оширилади. Корхонанинг ҳужжатлар айланиши электрон шаклга ўтказилди, бу ижро интизомини кучайтирди. Бу эса ҳар бир раҳбар ходим ўз иш вақтини электрон шаклда қабул қилинадиган буйруқлар ва ҳужжатлар билан ишлашга мослаштиришини ҳамда топшириқларнинг бажарилиши тўғрисида ўз муддатида ҳисобот берилишини тақозо этади.\n2021 йил феврал ойида “Тошкент ИЭС” АЖ эскирган, 25 йил давомида ишлатиб келинган АWС “Бухгалтерия” тизими ўрнига замонавий “1С” бухгалтерия тизимида ишлашга ўтди.\nКорхонада рақамлаштириш тобора авж олиб бормоқда, айни пайтда “Servis-Kommunikatsiya Sistemaiari” МЧЖ мутахассислари барча энергия блоклари, цехлари ва бўлимларни бирлаштириб, корхонанинг бутун ҳудудини қамраб оладиган маҳаллий ҳисоблаш тизимини модернизация қилиш лойиҳасини ишлаб чиқмоқдалар. Оптик толали алоқа линияси билан “Тошкент ИЭС” АЖ июнь ойи охирида “Servis-Kommunikatsiya Sistemaiari” МЧЖ билан тузилган шартномага биноан корхонанинг локал-ҳисоблаш тармоғи учун барча лойиҳа-смета ҳужжатларини тақдим этиши кутилмоқда, бу эса рақамлаштириш жараёнини янада тезлаштиради.\nКорхонанинг автоулов гаражи ҳам рақамлаштириш жараёнидан четда қолмади, транспорт воситаларини назорат тизимига GPS-трекерлар ўрнатилган 10 та машина киритилди.\n“Тошкент ИЭС” АЖнинг замон талабларига жавоб берувчи https:// toshkenties.uz – ахборот-медиа веб-сайтининг янги замонавий дизайнини ишлаб чиқиш бўйича лот “Танлов” электрон ким ошди савдосига қўйилди. Мазкур савдо ижрочини танлаган ҳолда жорий йилнинг 25 июнь ойида якунланади.\nШунингдек, электрон савдо майдончасида диагонали 55 дюймли замонавий SMART телевизори сотиб олинади ҳамда ундан “Тошкент ИЭС” АЖ кўп йиллик фаолияти ва ривожланишининг муҳим босқичларини акс эттирувчи видеофильмлар жойлаштирилган “инфокиоск” сифатида фойдаланилади. Телевизор корхонанинг шон-шараф музейига ўрнатилади.\nЯқин кунларда Россиянинг “ИКС-Холдинг” компанияси билан ҳамкорликда корхонани рақамлаштириш бўйича тажриба лойиҳаларининг жорий этилиши кутилмоқда.\nЁшларни қўллаб-қуватлаш – асосий вазифаларимиздан бири Iyun 21, 2021\nСТОЛ ТЕННИСИ ҒОЛИБЛАРИ АНИҚЛАНДИ Iyun 18, 2021


Ҳақиқий ёки рендер? Бир қарашда кўз илғамайди - Terabayt.Uz\nҲақиқий ёки рендер? Бир қарашда кўз илғамайди\nБелорусиялик 3D дизайнер Остап Гордон ўтган ойда чиқарилган Unreal Engine компютер ўйинлари учун движокнинг бешинчи авлодида ҳайратланарли даражада реал кўринадиган 3D рендерларни яратди.\nСовет даври атмосферасидан илҳомланиб, кичик рус шаҳрининг қиш фаслидаги кўриниши тасвирланган видеони бир қарашда рендерланган дейиш қийин. Кунига 7 соатдан 5 кун ичида бир нечта қўшимча дастурлар: Blender, Adobe Substance 3D Painter, 3DS Max, Photoshop ва бошқалар билан яратилган лойиҳани ишга тушириш учун РТХ 2080 ёки ундан яхшироғи керак бўлади.\nЯна бир Лорензо Драго исмли дизайнер эса Unreal Engine 5 ёрдамида Япониядаги Этчū-Даимон поезд вокзалининг ўта реалистик рендерларини яратди. Суратларга қараб, уларнинг компютер технологияси ёрдамида яратилганлиги бировнинг етти ухлаб тушига ҳам кирмайди.\nЯқинда чиқарилганига қарамай, бир нечта ўйин студиялари аллақачон Unreal Engine 5 билан ўйинлар яратишларини ҳам тасдиқлашди. Улардан бири Crystal Dynamics'нинг Tomb Raider ўйини бўлса, яна бири CD Projekt Red томонидан ишлаб чиқариладиган The Witcher бўлади.\nЎҚИНГ: Battlefield Mobile қачон чиқарилиши маълум қилинди\n#3D #3Д тасвир


“Андижон ҳудудий электр тармоқлари корхонаси“ акциядорлик жамияти шаклида тузилган бўлиб, Андижон вилоятидаги улгуржи ва аҳоли истеъмолчиларига электр энергиясини етказиб бериш асосий вазифаси хисобланади. Акциядорлик жамияти таркибига 39 та бўлим ва хизматлар, 22 та туман ва шаҳар электр таъминоти корхоналари киради.\n“Андижон ҳудудий электр тармоқлари корхонаси” АЖ электр энергиясини «Миллий электр тармоқлари” АЖдан сотиб олувчи, истеъмолчиларга тақсимловчи ва етказиб берувчи вилоятда ягона монопол корхонадир. Вилоят истеъмолчилари томонидан электр энергияга тобора ортиб бораётган эхтиёжни қондириш учун ҳар йили янги тармоқлар ва трансформатор пунктлари қуриб ишга туширилмокда. Вилоятда йилига ўртача 4,2 млрд кВт.соат электр энергияни истеъмолчиларга етказиб берилади.\n“Андижон ҳудудий электр тармоқлари корхонаси” АЖ электр тармоқларининг узунлиги 14 098.5 минг км.дан зиёд бўлиб, бу эса вилоятдаги истеъмолчиларни марказлаштирилган электр таъминоти ҳудудига қамраб олиш имкониятига эга. Вилоятимизда ҳозирга кунда 136 та юқори кучланишли подстанциялар, 18 минг км.дан зиёд электр узатувчи тармоқлар, 7 700 дан ортиқ трансформатор пунктлари мавжуд бўлиб улар ёрдамида 660 700 та истеъмолчилар, жумладан 18 313 та улгуржи истеъмолчилари электр энергияси билан таъминланмоқда.ф\nЖамиятнинг 22 та туман ва шахар электр таъминоти корхоналари ва бўлим ҳамда хизматларида 1983 нафар ишчи-ходим, муҳандис-техник ходимлар хизмат қилмоқда. Жамиятнинг ишчи-ходимлари иқтисодиёт тармоқларининг барча жабхаларини ва аҳолини электр энергияси билан бир маромда таъминлаш йўлида бор куч ғайратларини сарфламоқдалар.\nЭлектр энергияси аҳоли учун ҳам, иқтисодиёт учун ҳам энг керакли манбалардан биридир. Унинг барқарор таъминоти учун эса аниқ ҳисоб-китоблар, замонавий технологиялар зарур.\nЎзбекистон Республикаси, Андижон шаҳри, А. Ҳайдаров кўчаси, 53 уй.\n03 74 228-06-02


ИСЛОМ ДИНИ — БАҒРИКЕНГЛИК ДИНИ — Zamaxshariy.uz\nИСЛОМ ДИНИ — БАҒРИКЕНГЛИК ДИНИ\n18 октября, 2017 admin Без рубрики\nТарихда миллатчилик, ирқчилик балоси катта урушларга сабаб бўлиб халқларнинг бошларига оғир кулфатларни солганлигига кўплаб мисоллар мавжуд. Миллатчилик бир халқнинг хақ хуқуқларини поймол булиб унинг эркини йўқолишига олиб келади. Шуларни эътиборга олганда мустақиллик шарофати билан халқимизнинг асрий орзулари ушалди. Жумладан мустақил Ўзбекистонимизда яшаётган хар битта миллатларнинг хақ хуқуқлари тикланиб хамма миллатларнинг тенглиги конституция билан белгилаб қўйилди. Хар битта миллатнинг миллий урф одатлари тиллари, маросимлари тўла тукис бажаришга имкон яратилди. Мамлакатимизда яшаётган миллатларнинг миллий марказлари фаолият олиб бориб уларнинг ўзбек миллати билан бап баробар тенг хуқуқли яшаб мехнат қилиш имконияти яратиб берилди. Юртимизда яшаётган оз сонли миллатларнинг хам ўз она тилларида китоблари чоп қилиниб уларнинг тилларида мактаблар фаолият олиб бормоқда. Мустақил ватанимизда барча халқларнинг эмин эркин бахтиёр дўстона хаёт кечириши Ўзбекистонлик хар бир инсон учун фахрланса арзийди. Бу нарса халқимизнинг ўзаро дўст биродар тинч тотув яшашлигига асосий гаров бўлиб хизмат қилмоқда. Бу нарса юртбошимиз томонларидан олиб борилаётган оқилона сиёсатнинг нихоятда тўғри эканини ўтган вақт исботлаб берди.\nШунингдек конституциямизда ягона мафкурадан воз кечилиб умум эътироф этилган нормалар ва миллий кадриятларимиз асосига яратилган. Конституциямизда виждон эркинлиги кафолатлаб қўйилди. Унинг эътиқоди туфайли камситиш, хуқуқларини поймол қилишга йўл қўйилмаслиги қонунан белгилаб берилди. Бунинг натижасида юртимизда барча динлар вакиллари тўй байрамларида бир бирлари билан борди келди қилишлари мустақил ўзбекистонимизда яшаётган хар бир фуқаронинг дўстона, хамжихат, бахтиёр хаёт кечиришига асос бўлмоқда.\nМуқаддас Ислом динмизнинг эзгу ғоялари хам шуни тақозо этади. Динимиз азалдан инсониятга асл мурувватни, диндошларига, ҳатто бошқа дин вакилларига эҳтиром ҳамда бағрикенглик билан муносабатда бўлишни ўргатиб келган ва келмоқда. Маълумки, Ислом ўзидан аввалги самовий динларни (яҳудийлик, насронийлик) шунчаки ҳурмат қилиш билан чекланмай, ўша дин аҳлларига чексиз мурувватлар кўрсатган. Уларнинг ҳақ-ҳуқуқларини қонун билан мустаҳкамлаб қўйган. Маданият ва анъаналарига эҳтиром билан қараган. Асрлар давомида бу қоидаларга амал қилиб яшаган мусулмонлар бир-бирларига ва ҳатто ораларида яшайдиган ажнабийларга, аҳли зимма (бошқа дин вакиллари) га ҳам мурувватнинг мислсиз намуналарини кўрсатиб, бутун инсониятга ибрат бўлишди.\nМурувват, диний бағрикенглик Исломнинг тамал тоши эди, эътиқод ва динлар тарихидаги бир янгилик эди. Ислом илк давриданоқ собиқ динларга ҳеч қандай тазйиқ ўтказмади, турфа мазҳаб ва мафкураларга қарши таассуб этмади. Пайғамбаримиз Муҳаммад алайҳиссалом бу борада Ислом умматигагина эмас, бутун инсониятга ибрат-намуна бўлдилар. У зот Мадинага ҳижрат қилганларида давлат ишларидаги биринчи амаллари ўша ерлик яҳудийлар билан уларнинг ақидаларини ҳурмат қилишга асосланган аҳднома тузиш бўлди. Жаноб Расулуллоҳ аҳли китобдан бўлган қўшнилари билан яхши муносабатда бўлар, ҳадя бериб, улардан ҳам қабул қилардилар.\n“Шайх Мавлон бобо” масжиди\nPrevious Post:ИЛМ ИНСОН КАМОЛОТИНИ ЮКСАЛТИРУВЧИ КУЧ


Ширинсўз, гўзал опа-сингилларимиз ҳамиша, ҳамма жойда ҳурмат-эътибор топа олади. Умуман, ҳар бир аёл доимо чиройли ва мафтункор бўлишга интилади. Бу эса ўз-ўзидан бўлмайди, албатта. Бунинг учун аёлларимиз сабр билан гўзал бўлиш билан боғлиқ талабларни бажара олиши лозим.\nҚуйида муҳтарама аёлларимиз ҳуснига ҳусн қўшувчи айрим тавсия ва маслаҳатларни эслатиб ўтамиз. Уларга амал қилсангиз, Сиз шубҳасиз, янада гўзал бўласиз.\nКосметик лой ва какаонинг ажойиб туҳфаси. Целлюлитни бартараф этиш учун 6 ош қошиқ косметик оқ лой, 2 ош қошиқ сув, 2 чой қошиқдан асал ва какао кукунини сметана кўринишидаги масса ҳосил бўлгунича яхшилаб аралаштиринг. Тайёр бўлган аралашмани душ қабул қилганингиздан сўнггина қўллашингиз мумкин. Бунда уни терига массаж ҳаракатлари билан суртиш ва устини аввал плёнка, сўнгра иссиқ кўрпача (одеял) билан ўраб қўйиш талаб этилади. Орадан 20-30 дақиқа вақт ўтганидан сўнг суртмани ювиб юборинг.\nМазкур ниқоб таркибидаги оқ лой (каолин) худди мочалка сингари теридаги барча токсинларни тозалайди. Какао эса табиий антиоксидант бўлиб, у терини ёшартириш ва соғломлаштириш хусусиятига эга. Бундан ташқари, айнан мазкур маҳсулот сабаб терида қон айланиши яхшиланади. Шу боис ҳам бу ниқобни мунтазам қўлласангиз, у целлюлитни бартараф этишда сиз кутган натижани беради.\nМазали асалдан ёқимли ечим. 1 чой қошиқ ўртача суюқликдаги асал, 5 ош қошиқ янги тайёрланган узум суви ҳамда 2 чой қошиқ юз учун мўлжалланган кундузги кремни аралаштиринг. Ҳосил бўлган қоришмани теридаги целлюлитлар устига айланма ҳаракатлар билан суртинг ва 15 дақиқадан сўнг илиқ сувда ювинг.\nКўк чой целлюлитга қарши. 5 ош қошиқ майдаланган кўк чой, 2 ош қошиқ асал ва 1 чой қошиқ долчин кукунини аралаштиринг. Ҳосил бўлган массани терининг муаммоли соҳаларига суртиб, устини плёнка билан ўранг. Сўнгра 15-20 дақиқаларда ювиб ташланг.\nШакар ва туз гўзал тери асосчилари. 250 граммдан шакар ҳамда туз (иложи бўлса, денгиз тузидан фойдаланинг) ни ярим стакан ўсимлик ёғи билан аралаштиринг. Тайёр бўлган массани кечқурун душ қабул қилгандан кейин муаммоли терига суртинг ва яхшилаб ишқаланг. Бир оздан кейин ниқобни ювиб ташланг ва терига намлантирувчи крем суртинг. Мазкур усулни 1 ой давомида мунтазам амалга оширинг. Аммо ҳар гал уни суртишда диққат билан массаж қилишдан эринманг. Ана шунда кутилган натижага эришасиз.


Бу йил 7800 нафар ўзбекистонлик қарздорлиги учун қидирувга берилган\n26 Noyabr 23:01 Жамият\nАЛИМЕНТ СТАТИСТИКА ҚАРЗ ҚИДИРУВ\nМажбурий ижро бюроси ўзбекистонликларнинг қарзлари бўйича статистик маълумотларни тақдим этди. Бу рақамларни бошқарма матбуот хизмати раҳбари маълум қилди.\nФаррух Тошпўлатовнинг айтишича, жорий йил бошидан буён 7 минг 800 нафар фуқаро қарздорлиги учун қидирувга берилган. 4,5 минг нафар қарздор аниқланган бўлиб, айни пайтда 3264 нафар фуқаро қарз ортига яширинган.\nТопилган фуқароларнинг 30,7 миллиард сўмлик қарзларини қоплаган. Шундан 22,8 миллиард сўми алиментдир. Бугунги кунга қадар 2149 нафар қарздор Ўзбекистон ҳудудида боʻлса, 1115 нафари эса мамлакатдан чиқиб кетган.


УЙ ВАТАН, МУЛК ЖОН КАБИ АЗИЗ - Ўзбекистон овози газетаси\nМен Оролни севаман, бу менинг Ватаним\nМамлакатимиз улкан қурилиш, ободонлаштириш майдонига айлангани ҳақида кўп илиқ фикрлар айтиш мумкин. Тор йўллар кенгайтирилаяпти, яшаш учун тузукроқ шароити йўқ эски ва тиқилинч уйлар ўрнида кўркам, инфратузилмали иморатлар барпо этиляпти. Мунтазам ишлайдиган сув тизими, машина бемалол кириб-чиқадиган йўли, ҳатто 10 метр канализацияси бўлмаган, лекин 40-50 йилдан бери шаҳар деб аталадиган ҳудудлар янги қиёфага киряпти. Бунинг учун қанчадан-қанча одамлар кечаю кундуз тиним билмай меҳнат қилаяпти. Кўнгил ёзиб яшашга шароит яратилаётган масканлардаги аҳоли мамнун, қўли дуода. Юртдаги қурилиш, ободонлаштириш ҳақида гап кетганда, бу ҳақда эсламаслик инсофдан бўлмайди.\nЛекин айрим ҳудудлардаги ҳокимлару масъулларнинг уқувсизлиги, масъулиятсизлиги, айтиш мумкинки, маданиятсизлиги ноҳақлик ва норозиликларга сабаб бўляпти. Шунинг оқибатида баъзи туманларда одамлар «қурилиш, ободонлантириш» деб аталадиган ишлардан безиб қолаётгани, афсуски, ҳақиқат. Янгидан қурилиши режалаштирилаётган замонавий иморатлар одатда одамлар яшаб турган эскироқ уй-жойлар, тадбиркорлар дўконлари жойлашган ҳудудларга тўғри келяпти. Янги лойиҳага киришишдан олдин биринчи навбатда бузилиши кўзда тутилган уй-жойлар, яъни мол-мулк эгаларини рози қилиш зарур. Ободлик рози-ризочилик билан бўлгани яхши. Аммо бу борадаги ишлар борган сари чигаллашиб кетаётгани ўтган ҳафта Қашқадарё ва Хоразм вилоятларида рўй берган воқеалар мисолида яна бир бор намоён бўлди.\nЯккабоғ туманидаги «Эски Яккабоғ» маҳалласидаги бир қатор бино ва иншоотлар бузилиши керак бўлган. Аммо ҳокимлик бузилиш бўйича фуқаролар ва тадбиркорларга огоҳлантирувчи бирор ҳужжат бермаган. Шундай ҳолатда ҳудудда ўттизга яқин тадбиркорнинг бинолари ҳеч қандай компенсация тўланмасдан бузиб ташланган. Туман ҳокимлиги маълумотига кўра, «Эски Яккабоғ» маҳалласи «Обод қишлоқ» дастури асосида ободонлаштирилиб, ҳудуддаги кўчадан 10 километр ичимлик сув тармоғининг бир қисми ўтади, автотураргоҳ ҳам қурилади.\n20 июль куни Яккабоғ тумани ҳокими ўринбосари Мансур Туймаевнинг ўзи экскаваторга ўтириб, тадбиркор Баҳриддин Исомовга тегишли бинони бузиш ҳаракатларини бошлаган. Бу пайтда икки қаватли бинода тадбиркор, унинг ишчилари ва мижозлар ҳам бўлган. Баҳриддин Исомов бузишни тўхтатмоқчи бўлган. Аммо ҳоким ўринбосари экскаватордан тушмаган. Воқеа гувоҳларидан бири kun.uz мухбирига маълум қилишича, дўкон эгаси 2 литрлик баклашкага солинган бензинни олиб чиқади-да, экскаваторда ўтирган ҳоким ўринбосарининг устига сепиб юборади. Кейин гугурт чақиб, отганда Туймаев олов ичида қолди. Одамлар уни экскаватордан тушириб, оловни бир зумда ўчирган. Ҳоким ўринбосари шифохонага, тадбиркор ИИБга олиб кетилган...\nМаълумки, яна бир воқеа Хоразмда рўй берган. Маълумотларга кўра, Урганч шаҳри бош режасига асосан «Ашхобод» маҳалласи саноат ҳудуди ҳисобланади. 50-60 йил аввал оилалар бирин-кетин кўчиб келиб, уй-жой қуриб, ўрнашиб қолган. Шу йил 400га яқин хонадонда яшовчи аҳолининг уй-жойлари бузилиб, уларга Урганч тумани «Чондирқиёт» қишлоғидан ер ажратиб берилган ва тўлиқ кўчириб юборилган. Лекин бу ҳолатда ҳам уйи бузилганларга компенсация пули берилмаган. Натижада аҳоли ва шаҳар ҳокимлиги ўртасида можаро келиб чиққан. Кўчирилган аҳоли икки ой мобайнида жазирама иссиқ бўлишига қарамай вақтинчалик палатка ва чайлаларда жуда қийин шароитда яшаб келган. Компенсация пули икки қисмга бўлиб, тўлиқ тўланиши ваъда қилинган. 26 июль куни Миллий банк томонидан фуқароларга компенсация пули тарқатила бошланган. Аммо пул миқдори келишув шартномасида кўрсатилганидан жуда кам бўлган. Одамлар қаттиқ норози бўлиб, Урганч шаҳар ҳокими Шуҳрат Абдуллаевнинг келишини талаб қилган. Урганч – Хонқа йўлининг бир қисми тўсилган...\n27 июль куни Хоразм вилояти ҳокими Фарҳод Эрманов «Чондирқиёт» қишлоғига келиб, аҳоли билан учрашган. 10 августга қадар компенсация пули тўлиқ миқдорда тўланишини ваъда қилган.\nПрезидент Шавкат Мирзиёев Урганчдаги ҳолатни жойига чиқиб ўрганиш ва ижобий ҳал этиш бўйича Бош вазир Абдулла Ариповга топшириқ бергани айтилади. Бош вазир Хоразмга бориб, одамлар билан учрашган. Шу куни компенсация пуллари тарқатила бошланган, 207 та хонадон эгасига жами 21 миллиард сўм тақсимлаб берилган. Бунинг учун республика бюджетидан маблағ жалб этилгани айтилмоқда. Жами 394 та хонадон эгаси 70 миллиард сўмдан ортиқ компенсация пули олиши кўзда тутилган. Бош вазир раислигида ўтказилган йиғилишда Урганч шаҳар ҳокими ва шаҳар прокурорига йўл қўйган хатолари учун ҳайфсан берилган...\nҚашқадарё вилояти ҳокими Зафар Рўзиев Яккабоғ туманига борган ва «Эски Яккабоғ» қўрғончасида бир гуруҳ тадбиркорлар билан учрашган, мурожаатларни тинглаган. Яккабоғ туман ҳокимлиги матбуот хизмати маълумотига кўра, тадбиркор Баҳриддин Исомовнинг дўкони, шунингдек, бошқа тадбиркорларнинг дўконлари ҳам бузилмайдиган бўлган. Шу вақтга қадар бузилганларига ер ажратилиб, компенсация пули тўланиши белгиланган. Вилоят ҳокими вазиятни назоратга олгани айтилган.\nҚашқадарё вилояти ҳокими 28 июль куни ҳам Яккабоғ туманида бўлиб, «Эски Яккабоғ» қўрғончасида тадбиркорлар билан учрашган. Уй-жойи бузилган 7 нафар, ҳовли деворлари бузилган 27 нафар фуқарога жами 1 миллиард 700 миллион сўм компенсация пули тўланиши маълум қилинган. Шу куни ҳудудда катта ҳашар ташкил этилган.\nЎзбекистон Республикаси Президенти Администрацияси томонидан Қашқадарё вилоятининг Яккабоғ туманида рўй берган ҳолат юзасидан қуйидагилар маълум қилинган:\n«Ўрганиш хулосаларига кўра, туман ҳокими Донаев Шоҳмурод Холбоевич ҳамда прокурори Жамшид Халилов эгаллаб турган лавозимидан озод этилди.\nТуман ҳокимининг саноатни ривожлантириш, капитал қурилиш, коммуникациялар ва коммунал хўжалик масалалари бўйича ўринбосари Мансур Туймаев Хуррамович ўз ваколатига кирмайдиган хатти-ҳаракатларни амалга оширгани сабабли унга нисбатан Ўзбекистон Республикаси Жиноят кодексининг тегишли бандлари асосида жиноят иши қўзғатилди. Ҳозирда тергов ҳаракатлари олиб борилмоқда».\nБундан буён бузиш масалалари бўйича янги тизим жорий этилиши ҳақида хабарлар тарқади. Унга мувофиқ, Қорақалпоғистон Республикаси Жўқорғи Кенгеси раиси, вилоятлар ва Тошкент шаҳар ҳокимлари бузилиши режалаштирилган ҳудудни олдиндан Вазирлар Маҳкамаси билан келишади.\nЎзбекистон Республикаси Президентининг «Ўзбекистон Республикасида инвестиция муҳитини тубдан яхшилаш чора-тадбирлари тўғрисида»ги Фармонида 2018 йил 1 сентябрдан қатъий тартиб жорий этилиши белгиланган. Унга мувофиқ, ер участкаси олиб қўйилиши режалаштирилаётган манфаатдор шахслар билан очиқ муҳокама ўтказилганидан, шунингдек, фойда ва харажатлар баҳоланганидан кейингина ер участкаларини олиб қўйиш тўғрисида қарор қабул қилишга йўл қўйилиши зарур.\nЖисмоний ва юридик шахсларга тегишли бўлган турар жой, ишлаб чиқариш бинолари (бошқа иморат ва иншоотлар) бузилишига ўша кўчмас мулкнинг бозор қиймати, қолаверса, олиб қўйиш сабабли мулкдорга етказилган зарарнинг ўрни тўлиқ қопланганидан кейин рухсат берилиши шарт.\nЖисмоний ва юридик шахсларга давлат органи (мансабдор шахс)нинг ноқонуний маъмурий ҳужжати қабул қилиниши оқибатида етказилган зарар давлат томонидан, биринчи навбатда, тегишли органларнинг бюджетдан ташқари маблағлари ҳисобидан қопланиши, кейинчалик айбдор шахсдан регресс тартибида ундириб олиниши белгиланган.\nМаҳаллий ҳокимликлар бу тартиб-қоидаларга риоя этмаётгани, одамларнинг мулки, хавфсизлиги ва шаънига дахл қилаётгани бўйича факт ва далиллар оз эмас. Бу борадаги муаммоли ҳолатлар ҳамма ҳудудда адолатли, тартиб-қоидаларга мувофиқ ҳал этиладими? Ҳозир асосий савол шу...\nАдлия вазирлигининг кенгайтирилган ҳайъат мажлисида бу масалага алоҳида эътибор қаратилган. Адлия вазири Русланбек Давлетов қуйидагича фикр билдирган:\n«Мулк дахлсизлигини таъминламасдан иқтисодий ривожланган давлатнинг ўзи йўқ бутун дунёда. Бу эса бизнинг қонунларимизда битилган энг олий нормалардан биридир ва барча муносабатлар тўлалигича тартибга солинган. Лекин амалда, ушбу тартиб ва қоидалар мутасаддиларнинг эсидан чиқиб кетди. Натижада уй-жой масаласида қонун устуворлигига жиддий путур етди. Бу нима деган гап? Одамларнинг уйини бузиб, кўчага чиқариб қўйиб компенсация тўламаслик, ахир бу ваҳшийлик-ку. Бу ҳеч қандай қонунчиликка тўғри келмайди, бу ҳеч бир одамийлик тамойилига ҳам тўғри келмайди...»\nОАВ хабарлари асосида


Трамп Кўрфаз бойликларини ўмаришда қандай қилиб салафларидан ўзиб кетди? - Zamin.uz\n08:31 / 28.03.2018\nТрамп Кўрфаз бойликларини ўмаришда қандай қилиб салафларидан ўзиб кетди?\nТаҳлилчилар ва иқтисод билимдонлари сўзларига кўра, АҚШнинг Форс кўрфази бойликларини тортиб олиши ва зулукдай сўриши янгилик эмас. Шунчаки янги президент Доналд Трамп услубни янгилади. Энди АҚШ буни очиқчасига амалга оширяпти.\nТрамп олдинги Америка президентларини Яқин Шарқ, хусусан, Форс кўрфази давлатларини бойликларини тортиб олиш ва ўмаришда анча ортда қолдирди. У энди “Ҳимоя муқобилида пул” шиори остида янги йўлдан бормоқда.\nТрамп 2016 йил августида бўлиб ўтган сайловолди кампанияси вақтида: “Биз Саудияни ҳимоя қиламиз. Улар бизга бунинг ҳаққини тўламайдилар. Биз 20 триллион қарзи бўлган давлатмиз. Улар бизга ёрдам беришлари шарт. Агарда АҚШ бўлмаганда Форс кўрфази давлатлари умуман мавжуд бўлмаган бўларди”, деганди.\nТрамп ўтган чоршанба куни Оқ уйда Саудия валиаҳд шаҳзодаси Муҳаммад ибн Салмон билан учрашувда юқоридаги фикрларини таъкидлаб: “Саудия жуда бой давлат. Тез орада биз умид қилганимиздек бу бойликларидан баъзисини бизга турли келишувлар ва ҳарбий техника сотиб олиш шаклида бизга беради”, деди.\nАҚШ Саудия билан имзолаган 525 миллион долларлик қурол олди-сотди битимларининг бирида Трамп Саудия валиаҳдига: “Бу сизлар учун фақат ерёнғоқ донлари каби”, деган. Валиаҳд Ибн Салмон бундан кулган. Унинг бу ишини ижтимоий тармоқларда кузатувчилар ва фаоллар қаттиқ қоралашган.\nАмериканинг қурол сотувчи ширкатлари кўрфазнинг бошқа БАА, Кувайт, Баҳрайн, Қатар каби давлатлари билан миллиардлаб долларларга битимлар имзолаганларидек, Риёз билан ҳам имзолашяпти. Март ойининг ўзида АҚШ Мудофа вазирлиги БАА ва Қатар билан 400 миллион долларлик янги икки битим имзолаган.\nИқтисодий тадқиқотчи Аҳмад Мусбиҳ бунга муносабат билдириб: “АҚШнинг Кўрфаз давлатлари бойликларини шилиши янги сиёсат эмас. Фақат бунда янги йўл ихтиро қилинди. Олдин яширин йўллар билан бўлган бўлса, энди очиқчасига амалга ошириляпти. АҚШнинг ҳозирги президенти кўрфаз бойликларини бир қисми Қўшма штатларнинг қонуний ҳаққи деб ҳисобламоқда”, деди.\nТадқиқотчи Мусбиҳ “Arabi21”га берган интервьюсида: “Трамп инқироз келтириб чиқариш ва инқироз томонларини “Ҳимоя муқолида пул” шиори остида айёрлик билан сўриш сиёсатини юргизяпти. АҚШнинг кўрфаз давлатлари, хусусан Саудия билан қурол олди-сотди битимлари Форс кўрфази бойликларини хоссатан ва Яқин Шарқ давлатлари бойликларини омматан эгаллашнинг муҳим йўналишидир. АҚШга Яқин Шарқ инқирози қуролли тўқнашувларсиз кўп фойда келтирмайди.\nШу сабабдан АҚШ Яман ва Сурия инқирозини оловлантиришга уриняпти. Трамп ҳокимиятга келганидан буён қурол савдосига бўлган чегаралар олиб ташланди. Саудия билан ҳарбий техника ва қурол-яроқ савдоси 200 миллиард долларга (биринчи босқичда) етди.\nКўрфаз давлатларининг АҚШнинг облигация бозорига киритган инвестициянинг ўзи 2017 йил якунларига кўра, 370 миллиард долларга етиб қолади. Бунинг 200 миллиарди Саудия ва БАА ҳиссасига тўғри келади. Баъзи маълумотларга кўра, Саудиянинг умумий инвестицияси триллион доллар тагига бориб қолади”, деди.\nШунингдек, иқтисодий таҳлилчи Амр Саййид: “Ўтган йил имзоланган қурол савдо битимларида АҚШ Саудиядан ярим триллиондан кўп пулни ўмарди. Бу ўтган йил майда Трампнинг Саудияга зиёрати давомида амалга оширилди.\nТрампнинг Саудия молларини ўмариши фақат қурол савдоси билан чегараланмаган. Бошқа савдо-сотиқ келишувлари ҳам бор. Валиаҳд Ибн Салмон Трамп билан учарашуви давомида АҚШга 200 миллиард доллар инвестициялар киритишни режалаштираётганини айтган. Шу пайтгача келишилган лойиҳаларнинг қиймати эса 400 миллиард долларни ташкил қилади.\nТрамп Яқин Шарқ минтақасида урушни давом этиши, Америка иқтисодини кучайтириш учун Эрон ва Кўрфаз давлатлари орасида бу урушни кучайтириш, қурол савдосини ривожлантириш учун турли ўйинлар ўйнамоқда. Шунингдек, ўз ва дунё халқларини даҳшатга солиш ҳамда араб минтақасига эгалик қилиш учун террордан ҳам фойдаланмоқда”, деди.


Байдендан 9 май «совға»си. АҚШ Иккинчи жаҳон урушидан бери бундай усулни қўлламаганди... - xabar.uz\nБайдендан 9 май «совға»си. АҚШ Иккинчи...\n10.05.2022 12:40 0 3677\nУкраинага кенг миқёсда ҳарбий кўмак беришни назарда тутувчи қонун лойиҳаси жорий йил 3 май куни Конгресснинг Вакиллари палатасида якдиллик билан (лойиҳани 417 та депутат қўллаб-қувватлагани ҳолда, 10 нафари қарши овоз берган) маъқулланганди.\nЯнги қонунга кўра, АҚШ президенти Украина ҳамда Россия босқинидан жабр кўрган Шарқий Европа мамлакатларини моддий дастаклаш ва мудофаа воситаларини ижарага бериш борасида катта ваколатларга эга бўлади.\nҚайд этиш жоизки, Қўшма Штатлар Иккинчи жаҳон урушидан бери ленд лиз тамойили асосида бирор давлатга кўмак ажратмаганди. Бундан 77 йил аввал Вашингтон мазкур тамойил асосида Европадаги иттифоқчиларига қурол-аслаҳа, ҳарбий техника ва озиқ-овқат маҳсулотларини узоқ муддатга, олдиндан тўловсиз тақдим этган эди.\nТаҳлилчиларга кўра, Украинага ленд лиз тартибининг татбиқ этилиши Кремлга жиддий огоҳлантириш саналади. Чунки эндиликда АҚШ президенти Россия босқини жабрини кўраётган мазкур мамлакатга тезкор тартибда қурол-аслаҳа етказиб бериш имконига эга бўлади. Янги қонун бу борада Конгрессдан рухсат олишдек бюрократик тартибни бекор қилади. Кўп йиллик танаффусдан кейин мазкур тартибнинг кучга кириши Украинанинг ҳарбий позициясини мустаҳкамлаши ва мамлакатга катта миқдорда қурол-аслаҳа етказиш йўлини очиши кутилмоқда.\nУкраина президенти Владимир Зеленский янги қонунга имзо чекиб эркинлик йўлидаги курашга улкан ҳисса қўшгани учун америкалик ҳамкасбига миннатдорлик билдирган.\n«Ленд лиз тўғрисидаги қонуннинг имзоланиши тарихий қадам бўлди. Биз яна ғалаба қозонишимизга ишончим комил. Бир ёқадан бош чиқариб, ҳам Украинада, ҳам Европада демократияни ҳимоя қиламиз. Худди 77 йил аввал бўлгани каби», – дейди В.Зеленский.\nРоссия Украинага жорий йил 24 февраль куни бостириб кирганидан буён АҚШ Украинага 800 млн доллардан учта ёрдам пакетини тақдим этди. Жорий йил 28 апрель куни президент Жо Байден Конгрессдан Украинага кўмак учун қўшимча 33 миллиард доллар ажратишни сўраб мурожаат йўллаган.\nАҚШ Украина Владимир Зеленский Байден\nХориж 20/05, 09:08\nХориж 18/05, 18:28


«Она табиатни асрайлик» — Navoiy viloyati ekologiya va atrof muhitni muhofaza qilish boshqarmasi\n«Она табиатни асрайлик»\nTahrir vaqti Авг 25, 2018\nЖорий йилнинг 15-18 август кунлари Экология ва атроф-муҳитни муҳофаза қилиш бошқармасининг Чиқиндиларни йиғиш, сақлаш, ташиши, утилизация қилиш, қайта ишлаш, кўмишни ва реализациясини назорат қилиш инспекцияси ходимлари томонидан МТМ ларда тарғибот тадбирлари ташкил этилди. Айнан мазкур муддатларда инспекция ходимлари вилоятдаги барча мактабгача таълим муассасаларида бўлиб, боғча тарбияланувчиларига экология борасида тушунчалар берилди.\nЖумладан, Кармана туманида жойлашган “Сунбула” номли 7-мактабгача таълим муассасаси тарбияланувчилари ўртасида она табиатимизни асраш, унинг неъматларини кўз қорачиғимиздай авайлаш ҳамда табиий бойликларимиздан оқилона фойдаланишга доир тарғибот тадбири ўтказилди. Ушбу тадбирда вилоят экология ва атроф – муҳитни муҳофаза қилиш бошқармаси ходимлари Х.Хурсанова, Т.Тошқулов ва муассаса педагог ходимлари ва боғча тарбияланувчилари иштирок этишдилар. Тадбирда кенг қамровли ва мураккаб мавзу болаларнинг тили ва дилига яқин бўлиш мақсадида экологияга оид “Болакай ва Ер сайёраси”, “Ер сайёрасининг оғриғи”, “Чиқиндилар муаммоси” мавзуларидаги мултьфильмлардан фойдаландилар. Қайд этиш жоизки, экологияга бағишланган ижод намуналари сайёрамизда руй бераётган экологик вазиятни яққол намоён этиб, бу борада болаларнинг фикрлари шаклланишига ҳам хизмат қилди.\nОлинган билим ва мунозарали саволлар албатта болалар билан муҳокама қилинди. Мултьфильм томошасидан таъсирланган ва таъсуротларга тўла болалар бирин-кетин ўз хулосалари билан ўртоқлашдилар.\nТарғибот ва ташвиқот ишлари жамиятнинг энг кичик аъзоларидан бошланиши ҳам бежиз эмас. Зеро ёшликда олинган билим тошга ўйилган нақшдир деб бежизга айтишмаган. Шу боис ҳам келажак авлод вакилларига атроф-муҳитга оқилона муносабатда бўлиш, табиатни асраш ва уни муҳофаза қилиш каби тушунчаларни болаликдан сингдириб бориш экологик маданиятни шакллантиришга замин яратади.


Бу йил 2500 га яқин ўзбекистонлик Туркияда ишга олиниши мумкин (ВИДЕО)\n24 январ 2021, Тошкент вақти: 11:01\nВИДЕО: Бу йил 2500 га яқин ўзбекистонлик Туркияда ишга олиниши мумкин\n15-17 март кунлари Туркиянинг Tayga Grup вакили Ўзбекистон Республикаси Бандлик ва меҳнат вазирлигининг Ташқи миграция агентлиги биносида Туркиядаги меҳмонхоналар тизимида ишлаш учун одам ëллашни бошлади.\nТуркияга ишга кетиш учун ҳужжат топширганлардан бирининг айтишича¸ биринчи босқичда турк ширкати вакили талабгорларни қайддан ўтказган ва асосан уларнинг хориж тилларини билиш-билмаслиги билан қизиққан:\n- 17 март куни бордим. 400 чоғли одам¸ асосан¸ ëш йигитлар бор эди. Қизларни навбатсиз қабул қилишди. Туркиядан Ёвуз Қалқон деган одам жуда яхши гаплашди. Асосан¸ инглизча гапирди. Қайси тилларни биласан¸ бир нарса гапир¸ хоҳласанг¸ инглизча¸ немисча ашула айт¸ деди. Суҳбат қисқа бўлди. Телефон рақами берди¸ шунга билган тилларингда гапириб¸ видеосини бизга юбор. 1 апрелгача айтамиз¸ қачон¸ қаерга келишингни¸ деди. Туркияга юборишар экан бу видеоларни¸ у ердагилар танлар экан¸ дейди Туркияга ишга кетиш учун ҳужжат топширганлардан бири.\nЖорий йилнинг 12 март куни Ташқи меҳнат миграцияси масалалари агентлиги Туркиянинг Тayga grup компанияси билан Ўзбекистон фуқароларини Туркияда иш билан таъминлашни ташкил этиш тўғрисида Келишув имзолади.\nАгентлик матбуот хизматининг билдиришича¸ келишувни Ташқи меҳнат миграцияси масалалари агентлиги бошлиғи Р.Ибрагимов ва Тayga grup компаниясининг ваколатли вакили Маҳмуд Ёвуз Қалқон имзолаган.\nБу келишув имзоланганидан уч кун ўтиб¸ Tayga grup Туркия меҳмонхоналарига мавсумий ишчи ëллаш жараëнини бошлади.\n“Бу ширкат¸асосан¸ Анталияда жойлашган отелларга ишчи топиб беради. Биласиз¸ бу минтақа¸ асосан¸ россияликлар орасида жуда машҳур. Бир йилда 9-10 миллион россиялик бораркан. Анталияда туристик мавсум 1 майдан бошланар экан. Шунгача ўзбекистонликларни саралаб¸ олиб кетишга ҳаракат қилаяпти. Билишимча¸ ҳозирда камида 400 одамни саралашди. Иккинчи босқичи¸ байрам ўтиши билан бошланади”¸ деди Ташқи Миграция агентлигидаги бу жараëндан хабардор мулозим.\nТуркияда ишлашни хоҳловчиларга хона тозаловчи¸ меҳмонхона ҳудудини тозаловчи¸ идиш-товоқ ювувчи¸ ошхона ишлари¸ аниматорлар¸ қабул бўлими хизматчиси¸ меҳмонлар билан ишлаш бўлими хизматчиси каби ишлар таклиф қилинмоқда. Бу ишларнинг кейинги¸ нисбатан малака талаб қиладиганлари учун рус¸ инглиз ва немис тилларини билиш талаб этилиши айтилмоқда.\nҲафтасига олти кун¸ 9 соатлик иш учун уларга тақрибан 430 доллар маош таклиф этилмоқда. Талабгорларга тарқатилган маълумотга кўра¸ иш берувчи сараланганларни бепул турар-жой¸ уч маҳал овқат¸ ойлик транспорт чиптаси билан таъминлашни зиммасига олади.\nИшга кетувчилар Туркия иш визаси учун 180 АҚШ доллари¸ 1 миллион сўм давлат божи ва бошқа харажатлар учун биринчи маошидан 250 АҚШ доллари миқдорида тўлов қилиши керак бўлади.\n“Биринчи йили 2500 одамга иш бермоқчимиз”\nТуркча номланиши Tayga Yabancılar Danışmanlık ve İnsan Kaynakları бўлган гуруҳ бошқарувчиси Исмет Гурлек (İsmet Gürlek) Озодлик билан 19 март кунги суҳбатда Тayga grup Тошкент ҳукумати билан келишув асосида ўзбекистонликларни ишга олиб келишни йўлга қўяëтган илк ширкат эканини айтади:\n- Бундай келишувга Туркия ва Ўзбекистон орасидаги муносабатлар яхшиланиб¸ ўзаро ҳамкорлик¸ айниқса¸ туризм соҳасидаги алоқалар яхшилангани ортидан эришилди. Бизда туристлар кўп келадиган мавсум 1 майдан бошланади. Бу йил бироз кеч қолдик¸ шундай бўлса-да¸ жорий йили 2500 нафарча ўзбекистонликни Туркияга ишга олиб келиш режасидамиз¸ дейди Тayga grup раҳбари.\nИсмет Гурлек таклиф этилаëтган ойлик 1600 турк лираси (19 март кунги курс бўйича 405 АҚШ доллари) дан бошланиши¸ бу миқдорнинг Туркия стандарти бўйича¸ минимал маош эканини айта туриб¸ Ўзбекистондан келувчилар ишининг даражаси¸ иш сифатига қараб¸ яхшироқ маош олиш имконига эгалигини ҳам билдирди:\n- 8-12 ойлик иш шартномаси тузамиз. Асосан¸ 5 юлдузлик меҳмонхоналарда ишлашади. Яхши ишлаганлар¸ хориж тилида яхши гаплашиб¸ туркчани ҳам тез ўрганганлар кўпроқ ойлик ола билади. Биринчи гуруҳ¸ тахминан 500 одамни 1 майгача олиб келмоқчимиз. Уларга ҳам Тошкентда¸ ҳам Туркияда тренинг берамиз¸ дейди Исмет Гурлек.\nИшсиз ëшларга янги истиқбол\nБандлик ва меҳнат муносабатлари вазирлиги мулозимининг Озодликка айтишича¸ ҳозирда Туркияда ишлаëтган ўзбекистонликлар сонининг 300 минг атрофида экани тахмин этилади. Уларнинг кўпчилиги¸ иш ва яшаш рухсатномаси олмасдан нолегал юрган муҳожирлардир.\nИстанбулдаги меҳмонхоналардан бирида ишлаëтган Бахтиëр¸ Туркияда иш ва яшаш рухсатномасини олиш осон эмаслигини айтди.\n- Туркияда 20 га 1 деган нисбат бор. 20 нафар туркияликни иш билан таъминлаган ширкат¸ битта хорижий ишчи ëллаши мумкин. Шунинг учун¸ асосан¸ катта меҳмонхона тармоқлари хорижликларни расман олиб кела олади. Ўзича келиб¸ нолегал бўлиб¸ 300 долларга оғир ишларни қилиб юрган ўзбекистонликлар Истанбулда жуда кўп. Шунинг учун Миграция агентлиги орқали 430 долларлик ишга келиш¸ Ўзбекистон шароитида на иш¸ на тузук ойлик ола олмаëтганлар учун яхши шанс¸ деди ўзи ҳам йиллардан бери Туркиядаги меҳмонхоналарда ишлаб келаëтган ўзбекистонлик Бахтиëр.\nМактаб ва коллежлар инглиз тили ўқитувчиларидан ажраб қоладими?\nТашқи миграция агентлиги биносида ўтказилган биринчи босқич саралашда қатнашган талабгорлардан бири¸ ўзи билан айни кунда суҳбатга кирганларнинг кўпчилиги коллеж ва мактабларнинг инглиз тили ўқитувчилари бўлганига эътиборимизни қаратди.\n- Тил билганларнинг кўпи ўқитувчилар экан. Берадиган ойлигига тирикчилик қилиб бўлмайди¸ шунга кетмоқчимиз¸ дейишди. Ораларида йиллар давомида ўқишга кириш учун репетирорга қатнаб¸ тил ўрганганлар ҳам кўп. Улар ҳам иш йўқлигидан кетишга қарор қилганини айтишди. Тил билганларнинг деярли ҳаммаси 2-босқичга ўтди¸ деди бу талабгор.\nРоссияга меҳнат муҳожиратига кетган ўзбекистонликларни "Москва кўчаларини супуриб, одамни жирканишга мажбур қилаётган бу “дангасалар” катта пул топиш учун у ёқларга борган ва ўзбек миллатини шарманда қилмоқда", деган 1- президент Ислом Каримов мамлакатдаги ишсизлик даражасининг ниҳоятда баландлигини ҳам, айнан меҳнат муҳожирлари юбораëтган пуллар ижтимоий барқарорликни таъминлаб келганини ҳам тан олган эмас.\nКаримовдан фарқли¸ иккинчи президент Шавкат Мирзиëев¸ ишсизликни мамлакатнинг энг катта муаммоси сифатида эътироф этди ва муаммо ечими сифатида Ташқи миграция агентлиги орқали ўзбекистонликларни хорижга ишга жўнатишни рағбатлантириш сиëсатини бошлади.\nОзодлик суҳбатлашган Ташқи миграция агентлиги мулозимига кўра¸ Мирзиëев ҳокимиятга келгандан кейин агентлик орқали ишга юбориш тизими жорий этилган давлатлар рўйхати узайиб бормоқда ва бугунга келиб мазкур рўйхатга Россия¸ Жанубий Кореядан ташқари¸ Япония¸ Польша¸ Чехия¸ Қатар ва Туркия ҳам қўшилган.\nЧехия меҳнат бозори ўзбекистонлик меҳнат муҳожирлари учун очилиши мумкин


Банкларда сотиладиган олтин ва кумуш эсдалик тангалари тамом бўлди\n01 декабр 2020, Тошкент вақти: 11:01\nЎзбекистон банкларига сотувга чиқарилган олтин эсдалик тангаларидан бири.\nЎзбекистон банкларида сотувга қўйилган олтин эсдалик тангалари қолгани йўқ. Марказий банк маълумотлари ана шундан далолат беради.\nSpot.uz нашри кумуш эсдалик тангалари эса ўтган йил октябридаёқ сотилиб битганига эътибор қаратган.\nМБ 2018 йил ноябрида 1994−2009 йилларда зарб этилган олтин ва кумуш эсдалик тангаларини сотувга қўйганди. Жумладан, сотувга 2 хил олтин (999,9 даражали, оғирлиги 31,1 грамм) ҳамда 14 хил кумуш эсдалик тангалари қўйилганди.\nАввалроқ сотувга жами 1900 дона олтин ҳамда 6900 дона кумуш эсдалик тангалари қўйилгани қайд этилганди.\nБанкларда сотиладиган олтин ва кумуш эсдалик тангалари қолмаганига қарамай, Марказий банк ҳар ҳафта камида бир марта уларнинг миллий валютадаги нархларини эълон қилиб боришда давом этмоқда.


Сенат томонидан “2020 йил учун Ўзбекистон Республикасининг Давлат бюджети тўғрисида”ги Қонун маъқулланди — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ O`zbekiston/Сенат томонидан “2020 йил учун Ўзбекистон Республикасининг Давлат бюджети тўғрисида”ги Қонун маъқулланди\nҚонун сенаторлар томонидан қизғин муҳокама қилинди. Хусусан, ҳудудларни ижтимоий-иқтисодий ривожлантиришда ушбу ҳужжатнинг қанчалик аҳамиятли эканлиги қайд этилди.\nСенат Раиси Танзила Нарбаева Давлат бюджети Президентимиз томонидан белгиланган миллий максадларга мувофик аник устуворликлар билан мутаносиб булиши лозимлигини таъкидлади.\nМажбурий ижро бюроси Сурхондарё вилоят бошқармаси расмий баёноти


Жисмоний тарбия ва спорт вазирлиги раҳбарияти ўзгарди » Muzlik.uz - O‘zbekiston yangiliklari\nЖисмоний тарбия ва спорт вазирлиги раҳбарияти ўзгарди\nШанба куни Ўзбекистон Жисмоний тарбия ва спорт вазирлигида навбатдан ташқари йиғилиш бўлиб ўтди . Унда президент маслаҳатчиси Абдужабар Абдувахитов, бош вазир ўринбосари — Туризм бўйича давлат қўмитаси раиси Азиз Абдухакимов, вазирлик ва Миллий олимпия қўмитаси раҳбарлари иштирок этди. Йиғилишда вазирлик раҳбариятидаги ўзгаришлар эълон қилинди. Абдужабар Абдувахитов таъкидлаганидек, ўзгаришлар мамлакатда жисмоний тарбия ва спортнинг ривожланишини янги босқичга олиб чиқиш, шунингдек, оммавий спортни аҳоли ўртасида оммалаштириш мақсадида амалга оширилди. Равшан Сайфиддинович Эрматов (1977 йилда туғилган) жисмоний тарбия ва спорт вазирининг биринчи ўринбосари этиб тайинланди. Давлат жисмоний тарбия институтини тугатган (1995−1999). Меҳнат фаолиятини «Чиғатой» футбол бўйича Республика олий спорт маҳорати мактабида мураббий сифатида бошлаган. Бир неча йиллар давомида у Футбол ассоциациясининг халқаро марказида мураббий, футбол бўйича Республика олий спорт маҳорати мактабида мураббий бўлиб ишлаган (2004−2010). Ўзбекистоннинг энг юқори мукофотлари ва орденлари соҳиби. "Газета.uz"да реклама 2010 йилдан Ўзбекистон Давлат жисмоний тарбия ва спорт университетининг «Футбол назарияси ва методикаси» кафедраси катта ўқитувчиси, 2019 йил июнь ойидан эса футбол ассотсиациясининг биринчи вице-президенти. Равшан Эрматов ЎФА биринчи вице-президенти лавозимини сақлаб қолади. Элбек Хабибуллаевич Шукуров (1988) жисмоний тарбия ва спорт вазирининг ўринбосари бўлди. 2009 йилда Тошкент давлат аграр университетини тамомлаган. Меҳнат фаолиятини 2005 йилда «Камолот» ёшлар ижтимоий ҳаракатида бошлаган, бир неча йил турли лавозимларда, шу жумладан, Тошкент шаҳар кенгаши раиси сифатида ишлаган. У Олий Мажлис Қонунчилик палатаси депутати ва Ўзбекистон Либерал-демократик партияси раисининг ёшлар масалалари бўйича ўринбосари бўлган. 2017 йил июлдан 2018 йил августгача Ёшлар иттифоқининг Тошкент кенгашини бошқарган, пойтахт ҳокимининг ёшлар масалалари бўйича маслаҳатчиси бўлган. Мазкур тайинловга қадар 2018 йил август ойидан буён Тошкент ҳокимининг ёшлар сиёсати, ижтимоий ривожланиш ва маънавий-маърифий ишлар бўйича ўринбосари лавозимида ишлаган. Ойбек Қосимов. Фото: Халқаро пресс-клуб. Жисмоний тарбия ва спорт вазирининг биринчи ўринбосари бўлиб ишлаган Ойбек Омилович Қосимов (1980) Миллий олимпия қўмитаси президентининг биринчи ўринбосари лавозимига қайтди. Жаҳон иқтисодиёти ва дипломатия университетини тамомлаган, «Пахтакор» футбол клуби бош директорининг ўринбосари, Тошкент шаҳар футбол федерацияси раисининг биринчи ўринбосари, МОҚ бош котиби ва биринчи вице-президенти бўлган. 2018 йил май ойидан буён жисмоний тарбия ва спорт вазирининг ўринбосари бўлиб ишлаган Шарифжон Фузаилович Мўминжоновнинг янги иш жойи ҳозирча номаълум.\nСпорт трeнeрлари Россия билан ҳамкорликда тайёрланади\nЖисмоний тарбия ва спорт вазири лавозимини тарк этди\nДавлат спорт қўмитаси раиси ўринбосари тайинланди


КХДР ўзига қарши резолюция ҳақида: АҚШ муваффақиятларимиздан ҳайратга тушиб ақлсизлик қилди\n10:10 / 16.07.2017\nШимолий Кореяда АҚШнинг КХДР билан муносабатларда санкциялар қўллаш ҳақидаги резолюциясига муносабат билдирилди.\n«КХДРнинг қитъалараро баллистик ракетаси Hwasong-14 синовидан ҳайратга тушган қўшма штатлар БМТ Хавфсизлик кенгашида навбатдаги «санкциялар ҳақидаги резолюция» ишлаб чиқиб, ақлсизликка йўл қўйди», — дея Шимолий Корея ТИВ баёнотидан иқтибос келтирилган Rodong нашрида.\nУнда, агар БМТ Хавфсизлик кенгаши «санкциялар бўйича резолюция»ни қўлласа, бу КХДР томонидан тегишли чора кўрилиши, мамлакат бу «резолюция»га «адолатли жавоби»ни қайтариши маълум қилинган.\nСанкция рўйхатига 14 жисмоний шахс ва тўртта юридик шахс қўшилган. Чекловлар КХДР атом энергияси бўйича бош бюрони бошқарувчи Шимолий Кореянинг Kumsan корпорациясига, ташқи савдо операциялари бўйича тўловларни амалга оширувчи Koryo банкига, шунингдек, КХДР халқ армиясининг стратегик ракета қўшинларига нисбатан жорий этилган.\nҚора рўйхатга киритилган шахсларга нисбатан Пхеньянга қарши жорий этилган санкция тартиби, хусусан, бошқа мамлакатлар ҳудудига кириш тақиқи ва хориждаги молиявий активларнинг музлатиб қўйилиши кабилар татбиқ этилади.\nШимолий Корея санкция резолюция


халқ депутатлари маҳаллий Кенгашлар сессияларида муҳокама этилмоқда\nЖорий йил Давлат дастурининг ижроси юзасидан Ўзбекистон ХДП Жиззах вилояти Кенгаши партия гуруҳи ҳамда нодавлат ташкилотлар, маҳаллий Кенгаш депутатлари ҳамкорлигида жойларда мониторинг тадбирлари ўтказилди. Давлат дастурининг 171-бандида янги профессионал таълим муассасаларини ташкил этиш, уларга ўқувчиларни қабул қилиш, ўқитиш ва яшаш шарт-шароитларини яратиш юзасидан қатор вазифалар белгиланган. “Профессионал таълим тизимини янада такомиллаштиришга доир қўшимча чора-тадбирлар тўғрисида”ги Президент фармонига асосан 2020-2021 ўқув йилидан бошлаб вилоятдаги 16 та касб-ҳунар коллежи касб-ҳунар мактабларига, 9 та касб-ҳунар коллежлари вазирлик ва идоралар тасарруфидаги коллежларга, 13 та касб-ҳунар коллежи олий таълим муассасалари ҳузуридаги техникумларга, 2 та касб-ҳунар коллежи касбга ўқитиш марказига айлантирилди.\nЖойларда янги ташкил этилган профессионал таълим муассасаларидаги шарт-шароитлар қониқарли эмас. Ўқувчи ва касб-ҳунар ўрганувчи фуқаролар учун услубий қўлланмалар, замонавий асбоб-ускуналар, IT дарсларини ўргатиш учун ўқув жиҳозлар ва соҳа мутахассислари етишмайди. Компьютерлар ва интернет тармоғи билан таъминланмаган. Мавжудлари маънан эскирган. Шаҳар ва туманларда жойлашган касб-ҳунар мактаблари ва техникумларни қайта инвентаризация қилиш ҳамда уларга амалий ёрдам беришда тезкор чоралар кўрилиши зарур.\nПандемия даврида болаларнинг соғлигини ўйлаш долзарб вазифа ҳисобланади. Барча умумтаълим мактабларида ўқувчилар ва ўқитувчилар соғломлиги борасида хавфсизлик чоралари кўрилмоқда. Халқ таълими вазирлигидан ажратилган антисептик воситалар, бир марталик салфетка ва ниқоблар билан таъминланган. 10-15 кунга етарли захира қилинган. Буни етарли даражада, деб бўлмайди. Карантин муддати чўзилган тақдирда ўқувчиларнинг хавфсизлиги яна муаммо бўлиши мумкин. Янги ўқув йили бошида маҳаллий ҳокимликлар ва халқ таълими бўлимлари ўртасида коронавирус пандемияси даврида мактабларни антисептик восита ва махсус тиббий буюмлар билан таъминлаш бўйича шартнома тузилган. Бироқ туманлардаги мактаблар белгиланган тиббий воситалар билан таъминланиши кечиктирилмоқда. Ушбу масалани маҳаллий ҳокимликлар, туман халқ таълими бўлимлари билан тез фурсатда ҳал этиш чораларини кўриш лозим.\nВилоятимизда бугунги кунда оғир турмуш шароитида яшаётган, ногиронлиги бўлган ва уй-жойга муҳтож хотин-қизлар сони 1403 нафарни ташкил қилади. Республика хотин-қизлар ва оилани қўллаб-қувватлаш давлат мақсадли жамғармаси томонидан рўйхатдаги 48 нафар хотин-қизга уй-жойнинг 10 фоизи 735 миллион сўм миқдорида бошланғич тўлови тўлаб берилган. Жорий йилнинг шу кунига қадар уй-жойга муҳтож бўлган оилаларга вилоят бўйича жами 603 та уй-жой фойдаланишга топширилган.\nҲозирги кунда ижтимоий ёрдамга муҳтож аҳолини арзон уй-жой билан таъминлаш, ер участкаларини сотиб олиш борасида вилоятда катта ишлар амалга оширилган. Аммо мурожаатлар таҳлил қилинганида, ер сотиб олиш ва унга эгалик қилиш тартибини қонунчиликда қайта кўриб чиқиш зарурлиги маълум бўлди. Масалан, бир туманда уй-жойга муҳтож, оғир турмуш шароитдаги оилалар етарли маблағи бўлмагани боис, ўз вақтида ижро аукционида иштирок этолмаяпти. Узоқ ҳудудда яшайдиган, бошқа тумандагилар эса бу имкониятдан фойдаланишмоқда.\nБу борада қонунчиликка таклифимиз бор. Ҳудуддаги кам таъминланган, уй-жойга муҳтож оилаларнинг манфаатларини кўзлаган ҳолда мазкур масала маҳаллий Кенгашларда муҳокама этиб, қарор қабул қилинса, мақсадга мувофиқ бўларди.\nЯна бир масала. Давлат дастурига кўра, 2020-2022 йилларда 268,5 км ичимлик суви ва канализация тармоқларини қуриш ҳамда реконструкция қилиш белгиланган. Аҳолини ичимлик суви билан таъминлаш даражасини 80 фоизга, оқава сув тармоқлари билан таъминлашни 25 фоизга етказиш режалаштирилган.\nЗарафшон дарёси суви ҳисобига вилоят аҳолисининг ичимлик сув таъминотини яхшилаш лойиҳаси ишлаб чиқилган. Унга кўра, жорий йилда 20.0 миллиард сўмлик маблағ ажратилиши кўзда тутилган. 5,73 км ичимлик сув тармоғи, сув насосларини ўрнатиш, филтирлаш биноси ва реактив фирмаси (реагентное хозяйство) биноси қурилиши режалаштирилган. Ҳозирда 20.8 млрд. сўмлик қурилиш-монтаж ишлари бажарилган. 5,73 км. сув тармоғи, сув насосларини ўрнатиш, филтирлаш биноси ва реактив фирмаси (реагентное хозяйство) биноси қурилган. Бугунги кунда бажарилган қурилиш-монтаж ишлари ва бўнак маблағлари билан 19.7 млрд. сўм маблағ молиялаштирилган. Мазкур лойиҳа амалга ошса, вилоятдаги 600 мингдан зиёд аҳоли марказлашган сифатли ичимлик суви билан таъминланади.\nПартия гуруҳи хонадонма-хонадон ўрганиш ишларини олиб борди. Пандемия шароитида одамларга янада яқин бўлиш, елкасига елка тутиш мақсад қилинди. Шу вақтда Дўстлик, Мирзачўл, Фориш, Зарбдор туманлари ва Жиззах шаҳридаги кўп қаватли уйларнинг канализация тизимини капитал таъмирлаш зарурлиги маълум бўлди.\nДўстлик туманидаги Катта қишлоқ аҳолисини ичимлик суви билан таъминлаш муаммолигича қолмоқда. Бугунги кунга қадар қишлоқ одамлари маҳалладан ўтувчи канал сувидан фойдаланиб келмоқда. Албатта, депутатлар, қишлоқ оқсоқоллари ҳам жим тургани йўқ. Тегишли ташкилотларга мурожаат қилинмоқда. Бироқ туман «Сувоқава» ташкилоти ва ҳокимиятга қилинган мурожаатлар ҳозиргача самара бергани йўқ. Дўстлик туман марказидаги эски типдаги кўп қаватли уйларнинг канализацияси умуман ишламайди.\nЎрганишлар натижасида яна бошқа муаммолар борлиги маълум бўлди. Хусусан, Дўстлик туманида марказий ичимлик суви иншоотини замонавий технологиялар билан қайта реконструкция қилиш зарур. Насос станцияси биносини капитал таъмирлаш, замонавий асбоб-ускуналар билан таъминлаш ҳамда бошқа ўнлаб масалаларни ҳал этишни ортга суриб бўлмайди. Бу ишларга жами 19 миллиард 593 минг сўм маблағ зарурлиги мутахасисслар томонидан маълум қилинди. Агар юқоридаги камчиликлар бартараф этилса, туман аҳолисини тўлиқ тоза ичимлик суви билан таъминлашга эришилади. Бу масала уй-жой коммунал хизматлари вилоят бўлими ҳамда вилоят “Сувоқова” ДУКни безовта қилиши зарур. Мониторинг тадбирлари натижаларини халқ депутатлари вилоят Кенгашининг навбатдаги сессияси кун тартибига киритиш режалаштирилган.\nЎзбекистон ХДП Жиззах вилоят Кенгаши депутатлик гуруҳи раҳбари.


Автомобил ёқилғиси ишлатганлик учун йиғим жорий этилади - xabar.uz\nАвтомобил ёқилғиси ишлатганлик учун йиғим жорий...\nАвтомобил ёқилғиси ишлатганлик учун йиғим жорий этилади\n07.11.2020 08:34 0 4914\nБензин, дизель ёқилғиси, суюлтирилган ва сиқилган газни охирги истеъмолчиларга реализация қилишда ёқилғи бирлиги учун махсус йиғим жорий қилиниши режалаштирилмоқда. Бундай йиғим тури аввал ҳам бўлган, бироқ 2019 йилнинг 1 январидан унинг ўрнига акциз солиғи жорий қилинган эди.\nМазкур йиғим турини тартиблаштирувчи Низомни тасдиқлашга оид Ҳукумат қарори лойиҳаси ишлаб чиқилган.\nҲужжат лойиҳасига мувофиқ, махсус йиғим 25 сўмдан ортиқ бўлмаган миқдорда минтақавий йўлларни ривожлантиришга махсус йиғимни ҳисоблаб чиқариш ва тўлаш тартибини жорий қилиниши мумкин.\nБелгиланишича, махсус йиғим миқдорларини маҳаллий ҳокимликлар белгилайдилар.\nмахсус йиғим миқдорлари бўйича таклифларни кенг жамоатчилик муҳокамаси асосида,\nмуайян маъмурий-ҳудудий бирлик аҳолиси даромадлари даражасини ҳисобга олиб,\nЎзбекистон Республикаси Молия вазирлиги билан келишган ҳолда,\nкелгуси йиллар учун Давлат бюджетини ва давлат мақсадли жамғармалари бюджетларини тузиш ва кўриб чиқиш билан боғлиқ муддатларда,\nҚорақалпоғистон Республикаси Жўқорғи Кенгеси, вилоятлар ва Тошкент шаҳар халқ депутатлари Кенгашлари томонидан маъқуллангандан сўнг Қорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликларининг тегишли қарорларига асосан белгилайдилар.\nСўнг ҳокимликлар махсус йиғим миқдорини Давлат солиқ қўмитасининг ҳудудий бошқармаларига ва ҳудудий молия бошқармаларига ҳамда автомобилларга ёнилғи ва газ қуйиш станцияларига ижро учун юборадилар.\nАвтомобилга ёнилғи ва газ қуйиш станциялари Давлат солиқ қўмитасининг ҳудудий бошқармалари томонидан етказилган махсус йиғим миқдорларини автомобиль бензини, дизель ёқилғиси, суюлтирилган ва сиқилган газни чакана нархи устига қўшиб реализация қиладилар.\nЭслатиб ўтамиз, мазкур йиғим тури 2019 йил 1 январга қадар ҳам амалда бўлган. Ўшанда бензин, дизель ёқилғиси ва газ ишлатганлик учун олинадиган солиқ ўрнига охирги истеъмолчига бензин, дизель ёқилғиси ва газни реализация қилаётганда ундириладиган акциз солиғи жорий этилган эди.\nАввалроқ, автотранспорт воситасига эгалик қилганлик учун йиллик йиғим жорий этилиши мумкинлиги маълум қилинган эди.\nбензин ёқилғи йиғим\nИқтисодиёт 16/03, 10:04\nЎзбекистонда АИ-80 бензинининг нархи арзонлашди\nИқтисодиёт 23/02, 09:10\nЎзбекистонда бир ойда қанча бензин ишлаб чиқарилиши очиқланди\nИқтисодиёт 27/01, 11:14\nАвто 22/12, 09:02\nАИ-80 маркали бензин нархи бироз тушди


22 январ 2020, Тошкент вақти: 14:19\nЖиноий гуруҳ соғлом чақалоқларнинг ҳар бирини 1500 дан 3000 АҚШ долларигача пуллаган.\nРегнумнинг ёзишича, бола сотиш билан шуғулланган гуруҳни бир неча туғруқхонанинг ҳуқуқшуноси бўлиб ишлаган 63 яшар Иқборхон Ҳакимова бошқарган. Гуруҳ туғруқхоналар ва бошқа даволаш муассасаларида ишлайдиган ҳамширалар ҳамда турли техник ходимлардан иборат бўлган.\nМаълумки, туққан она боласидан воз кечиши тўғрисида ариза ёзган тақдирда, чақалоқ, қонунга биноан, Чақалоқлар уйига ўтказиб берилади. Шунинг учун жиноий гуруҳ раҳбари асосан, никоҳсиз туққан аёллар билан хуфя гаплашиб, уларни боласидан кечиш тўғрисида ариза ёзмасликка кўндирган.\nШундан сўнг сотишга мўлжалланган чақалоқлар туғруқхоналардан ўғирлаб чиқилган ва гуруҳ аъзоларидан бирининг уйида сақланиб, фарзандсиз оилаларга сотилган.\nҲар бир соғлом чақалоқ 1500 доллардан 3000 долларгача баҳоланган.\nСоғлом эмаслари Чақалоқлар уйи остонасига ташлаб кетилган.\nХоразмлик врач Суҳбат Абдуллаевнинг айтишича, куни кеча ўтказилган судлов шу турдаги жиноят бўйича ўтказилган ягона судлов эмас.\n- Кейинги пайтларда “туғруқхоналарда бола сотилибди” деган гапларни эшита бошладик. Бу соҳада бир-иккита жиноий ишлар ҳам бўлди, бир-иккиталари қамалди ҳам.\nОзодлик: Мен айтган воқеадан бошқа воқеани назарда тутаяпсизми ëки ...\nОзодлик: Қачон бўлган эди бу жиноят иши?\n- Ўтган йил бўлган шу нарса.\nОзодлик: Қайси вилоятда?\n- Хоразмда бўлган шу гаплар, дейди Суҳбат Абдуллаев.\nТошкентлик инсон ҳуқуқлари ҳимоячиси Суръат Икромовнинг айтишича ҳам чақалоқфурушлик жиноятнинг кеча пайдо бўлиб қолган янги тури эмас.\n- 90-йилларда бир нечта шунақа судлар бўлган. Чақалоқларни туғруқхонанинг ўзида ноқонуний туғилганми ëки онасининг хабар бўлмаганми қизлар туғиб қўйган, шунда шунақа ноқонуний сотишлар бўлган. Бир нечта қамоқ жазоси бўлган бунақалар ҳақида, дейди Суръат Икромов.\nДемак, Иқборхон Ҳакимова бошқарган гуруҳ амалга оширган жиноят уникал воқеа эмас, балки бир неча йиллардан бери давом этиб келаётган ҳодисадир. Бу турдаги жиноятларнинг олдини олиш учун эса, кузатувчилар ва ҳуқуқ ҳимоячиларининг фикрича, ҳуқуқ-тартибот органлари ходимларининг ҳушёрлиги етарли эмас. Чунки талаб бор жойда таклиф ҳар доим мавжуд. Зеро ўзлари тирноққа зор ота-оналар афсуски, шу пайтгача бўлган ва, афтидан, бундан кейин ҳам бўлади.\nЛекин фарзанд кўриш бахтига зор ота-оналар учун фарзандли бўлишнинг ўғирланган бола сотиб олишдан бошқа, қонуний йўли ҳам бор.\nАйни пайтда ЎЗ фарзандига эга бўлишнинг тиббиёт ютуқларига асосланган бошқа йўллари ҳам мавжудки, улар тўғрисида Ўзбекистондаги туғруқхоналардан бирининг врачи билан қисқа савол-жавоб ўтказдик.\nОзодлик: Ўзбекистонда суррогат оналик борми йўқми?\n- Ўзбекистонда йўқ.\nОзодлик: Мумкин эмасми суррогат оналик?\n- Унақа қонун борми ëки йўқми билмадим, лекин бизларда ўзи экстракорпорал уруғлантириш дейиладику у нарса. Бизнинг Ўзбекистонда биламан битта "Доктор+" борку Тошкентда, шулар шуғулланишарди. Ҳозир шуғулланишадими ëки йўқми билмаймиз лекин. Мумкин ëки мумкин эмаслигини мен сизга айта олмайман лекин. Лекин суррогат оналик йўқ бизларда.\nОзодлик: Фарзанд кўра олмаëтганларнинг муаммолари қандай ҳал қилинади унда?\n- Фарзанд кўра олмайдиганларни лечение қилиб кўрамизда. Сабаблари топилади, дейди исмини айтмаслигимизни сўраган туғруқхона врачи.\n"Суррогат оналик", "экстракорпорал уруғлантириш" деган атамаларни тушунтириш заруратидан ўзимизни халос этиб, яна бир хабарга эътиборингизни қаратмоқчимиз.\nБМТ Европа иқтисодий комиссияси хабарига қараганда, кейинги йилларда Шарқий Европа ва Марказий Осиё мамлакатларида ўсмир қизлар орасида ҳомиладор бўлиб қолиш ҳолатлари кўпайган.\nШу хабардан келиб чиқиб, туғруқхона врачидан "кейинги йилларда ўсмир қизларнинг ҳомиладор бўлиш ҳолатлари кўпайибди Марказий Осиëда. Ўзбекистонда ҳам кўпайган дейиш мумкинми мумкин эмасми", деб сўрадик.\n- Ўсмир қизлар ичида, қандай деса бўлади, бизларда ҳозир қонун яхши кетаяптику оналик ва болаликни муҳофаза қилиш бўйича. Ҳозир камайган анча. Улар 16-17 ëшда турмушга бериш ва туғиши мумкин эмаслигини тушунишаяпти. Шунинг учун ҳозирги пайтда камайган.\nОзодлик: Сиз никоҳдаги туғишларни айтаяпсизда. Беникоҳ туғишлар ҳам борми?\n- Акажон унақа нарсани айта олмайман. Уни статистикадан кўриб айтиш керакда, дейди туғруқхона врачи.\nАлбатта, бу врачнинг айтганлари унинг шахсий фикри ва уни бутун мамлакатдаги аҳвол акси сифатида тақдим этмоқчи эмасмиз.\nЛекин жазоланган гуруҳга оид рақамлар ўйланишга мажбур қилади.\nХабар қилинишича, чақалоқфурушлар гуруҳи ҳаммаси бўлиб 70 та бола сотган.\nНикоҳда туғилган чақалоқлардан одатда ҳеч ким воз кечмаслигини назарда тутсак, БМТ Европа иқтисодий комиссияси эълон қилган маълумотларни Ўзбекистон мисолида ўрганиб кўриш зарурдек кўринади.\nАйтилишича, жазоланган гуруҳ сотган 70 чақалоқнинг тўрт нафари чет элга сотилган.


“Права”си йўқлар учун Хитой арзон Bugatti чиқарди - Carzone.Uz\n“Права”си йўқлар учун Хитой арзон Bugatti чиқарди\nХитойнинг унча танилмаган Shandong Qilu Fengde фирмаси Bugatti Chiron гиперкарининг “эгизаги”ни ясади.\nХитойлар дунёга машҳур авторусумларни сохталаштиришига ўрганиб кетганмиз. Аммо Shandong Qilu Fengde Р8 номи билан аталаётган бу “гиперкар” ҳаммасидан ҳам нархи билан харидорни ўзига тортади – 5200 доллар. Bugatti учун бу сув текин нархдир.\nҲақиқий Bugatti Chiron Хитойда солиқлар билан қўшиб ҳисоблаганда камида 9 млн доллар туради.\nФранцуз гиперкари билан Хитойча нусхасининг дизайнидан бошқа ерида умумийлик йўқлиги табиий. Хитой русуми кичикроқ, электр токида ҳаракатланади. LSEV категорияга мансублиги учун ҳайдовчилик гувоҳномаси шарт эмас.\nУнинг электр мотори 3,35 от кучига эга. Вергулни тўғри қўйдик, уч юз ўттиз беш эмас. Қўрғошин-кислотали аккумулятори 150 км йўл юришига етади. Оддий электр тармоғидан 10 соатда заряд олади, энг юқори тезлиги 50 км/соат.\nБаҳоси арзон бўлишига қарамасдан спортча рул ва рақамли асбоблар панелига эга, етти дюймли экрани мавжуд. Ўриндиқ орқасида болалар сиғадиган жой ҳам бор.\nФирма фақат “Бугатти”нинг нусхасини ишлаб чиқаргани йўқ, Lamborghini Aventador ва Audi R8 автомобилларининг арзон-гаров эгизагини ҳам тайёрлаган.


“Ўзбекнефтгаз”: Суюлтирилган газ қуйиш цехига маҳсулотларни сақлаш учун қўшимча сиғимлар ўрнатилмоқда — Teletype\n“Ўзбекнефтгаз”: Суюлтирилган газ қуйиш цехига маҳсулотларни сақлаш учун қўшимча сиғимлар ўрнатилмоқда\nЎзбекистон Республикаси Президенти томонидан 2020 йил 9 январда қабул қилинган “Ўзбекистон Республикасининг 2020–2022 йилларга мўлжалланган инвестиция дастурини амалга ошириш чора-тадбирлари тўғрисида”ги ПҚ–4563-сонли Қарорининг ижросини таъминлаш мақсадида “Ўзбекнефтгаз” АЖ Бошқаруви раиси Меҳриддин Абдуллаев топшириғига асосан бошқарма ва заводларда суюлтирилган газ ишлаб чиқариш ҳажмини ошириш бўйича қатор чора-тадбирлар амалга оширилмоқда.\nХусусан, Шўртан нефть ва газ қазиб чиқариш бошқармасида Пропан-бутан аралашмаси олиш қурилмасининг 1-, 2-, 5-навбатларида модернизация лойиҳаси доирасида қатор ишлар режа асосида олиб борилмоқда. Ушбу қурилмаларнинг модернизация қилиш натижасида йиллик суюлтирилган газ ишлаб чиқариш ҳажмини оширишга эришилади.\nШуни ҳисобга олган ҳолда айни пайтда бошқармадаги Суюлтирилган газ қуйиш цехининг I-навбатида қўшимча маҳсулот сақлаш сиғимларини ўрнатиш ва ишга тушириш ишлари бажарилмоқда.\nУшбу Суюлтирилган газ қуйиш цехининг I-навбати 1986 йилда ишга туширилган. Цехнинг асосий вазифаси суюлтирилган газни сақлаш ва тайёр маҳсулотни истеъмолчиларга етказиб бериш учун темир йўл цистерналари, автоцистерналар ва газ баллонларига қуйиб жўнатишдан иборат.\nҚўшимча маҳсулот сақлаш сиғимлари ўрнатишнинг ишчи лойиҳаси ҳужжатлари “ЎзЛИТИНЕФТГАЗ” АЖ томонидан ишлаб чиқилган. Лойиҳага асосан ускуналар тендер савдо танловларида ғолиб бўлган ишлаб чиқарувчи корхоналар томонидан босқичма-босқич тайёрланиб, етказиб берилди. Айни пайтда 7 та “V=200” куб метр маҳсулотни сақлашга мўлжалланган сиғим “Ўзбеккимёмаш заводи” АЖдан томонидан етказиб келинди ва уларни монтаж қилиш ва ишга тушириш ишлари якунланмоқда.\nСуюлтирилган газ қуйиш цехининг I-навбатида қўшимча 7 та “V=200” куб метр маҳсулотни сақлашга мўлжалланган сиғимларни ўрнатиш билан бир қаторда жараёнларни автоматик бошқарув тизими ҳам жорий этилади.\nҚурилиш монтаж ишлари бош пудратчи “Муборакнефтгазмонтаж” АЖ томонидан амалга оширилмоқда. Ҳозирда қурилиш ишларини амалга ошириш учун барча моддий-техник ресурслар ва эҳтиёт қисмлар тайёр ҳолатга келтирилган.\nМаълумот учун: “Шўртан нефть ва газ қазиб чиқариш бошқармаси Қашқадарё вилояти, Ғузор тумани ҳудудида жойлашган бўлиб, 1980 йилда ишга туширилган.